
1. Bevezető

A 2011. évi CXC. nemzeti köznevelési törvény 25. §. (1) bekezdésében kapott felhatalmazás alapján a Bogyiszlói Kistarisznya Óvoda belső és külső kapcsolataira vonatkozó rendelkezéseket jelen Szervezeti és Működési Szabályzat (továbbiakban: SZMSZ) határozza meg.

1. Az SZMSZ célja, tartalma
Az SZMSZ célja: a Köznevelési törvényben, valamint a végrehajtási rendeletekben foglaltak érvényre juttatása, Az intézmény jogszerű működésének biztosítása, a zavartalan működés garantálása, a gyermeki jogok érvényesülése, a szülők, a gyermekek és pedagógusok közötti kapcsolat erősítése, az intézményi működés demokratikus rendjének garantálása érdekében.
Meghatározza a Bogyiszlói Kistarisznya Óvoda, mint köznevelési intézmény szervezeti felépítését, az intézményi működés belső rendjét, a belső és külső kapcsolatokra vonatkozó megállapításokat és mindazon rendelkezéseket, amelyeket jogszabály nem utal más hatáskörbe.

2. Az SZMSZ hatálya

Az SZMSZ időbeli hatálya
A szervezeti és működési szabályzat a fenntartó egyetértését, a nevelőtestületi elfogadást követően lép hatályba, és határozatlan időre szól, ezzel egyidejűleg, hatályon kívül helyeződik az intézmény előző Szervezeti és Működési Szabályzata. 

Felülvizsgálata: évenként, illetve jogszabályváltozásnak megfelelően.

Módosítására akkor kerül sor, ha a jogszabályokban, vagy az intézmény a szervezeti és működési tekintetében változás áll be, illetve ha a szülők, vagy a nevelőtestület minősített többséggel erre javaslatot tesz. 

A jóváhagyott SZMSZ egy hitelesített példánya az óvoda többi dokumentumával / Házirend, Helyi Nevelési Program/ az óvodavezető irodájában, továbbá az óvoda honlapján megtalálható. A szülőket erről a jóváhagyást követő első szülői értekezlet keretén belül tájékoztatjuk. Kérésre bármikor a szülő rendelkezésére kell bocsátani áttanulmányozás céljából.

Az SZMSZ személyi hatálya kiterjed:
· az óvodával jogviszonyban álló minden közalkalmazottra.
· az óvodába járó gyermekek közösségére,
· a szülőkre (azokon a területeken, ahol érintettek),
· az intézménnyel jogviszonyban nem álló, de az intézmény területén munkát végzőkre, illetve azokra, akik részt vesznek az óvoda feladatainak megvalósításában.


 Az SZMSZ területi hatálya kiterjed:
· Az óvoda területére.
· Az óvoda által szervezett – a pedagógiai program végrehajtásához kapcsolódó – óvodán kívüli programokra.
· Az intézmény képviselete szerinti alkalmaira, és külső kapcsolati alkalmaira is.

3.  Az SZMSZ jogszabályi alapja:
· 2011. évi CXC törvény a nemzeti köznevelésről 
· 2012. évi CXXIV. Törvény a nemzeti köznevelésről szóló törvény módosításáról 
· 20/2012. (VIII.31.) EMMI rendelet a nevelési-oktatási intézmények működéséről és a köznevelési intézmények névhasználatáról 
· 229/2012. (VIII. 28.) Korm. Rendelete a nemzeti köznevelésről szóló törvény végrehajtásáról 
· 2011. évi CXCV. Törvény az államháztartásról (Áht.) 
· 368/2011. (XII. 31.) Korm. Rendelet az államháztartásról szóló törvény végrehajtásáról (Ámr.) 
· 2012. évi I. törvény a Munka Törvénykönyvéről 
· 2012. évi II. törvény a szabálysértésekről, a szabálysértési eljárásról és a szabálysértési nyilvántartási rendszerről 
· 2011. évi CXII. Törvény az információs önrendelkezési jogról és az információszabadságról 
·  2011. évi CLXXIX. Törvény a nemzetiségek jogairól 
·  62/2011. (XII. 29.) BM rendelet a katasztrófák elleni védekezés egyes szabályairól 
· 1997. évi XXXI. Törvény a gyermekek védelméről és a gyámügyi igazgatásról 
· 1993. évi XCIII. törvény a munkavédelemről 
· 335/2005. (XII. 29.) Korm. Rendelet a közfeladatot ellátó szervek iratkezelésének általános követelményeiről 
· 1995. évi LXVI. Törvény A közokiratokról, a közlevéltárakról és a magánlevéltári anyag védelméről 
· 44/2007. OKM rendelet a katasztrófák elleni védekezés és a polgári védelem ágazati feladatairól

2. Intézményi alapadatok

1. Intézményi azonosítók

	Az intézmény neve
	Bogyiszlói Kistarisznya Óvoda

	OM azonosító
	202193

	Az intézmény székhelye
	7132. Bogyiszló, Petőfi u. 16.

	Az intézmény telephelye, (kihelyezett óvodai csoport)
	
7136. Fácánkert, Árpád u.34.

	Az intézmény típusa
	köznevelési intézmény, ÓVODA

	Az intézmény alapító okiratának száma
	- Bogyiszló Község Önkormányzatának Képviselő Testülete 85/2012. (XII.21.)
- Fácánkert Község Önkormányzatának Képviselő Testülete 128/2012. (XII.21.)

	Az intézmény alapító okiratának időpontja
	2014. július 02.

	Az intézmény alapításának éve
	1978.

	Jogszabályi alapja
	a 2011. évi CLXXXIX. törvény 41. § (6) bekezdése

	Az intézmény alapító szervei
	- Bogyiszló Község Önkormányzata
7132. Bogyiszló, Kossuth u. 28.
- Fácánkert Község Önkormányzata
7136. Fácánkert, Árpád u. 12.

	Az intézmény irányító szerve
	Bogyiszló és Fácánkert Óvodafenntartó Társulás Társulási Tanácsa
7132. Bogyiszló, Kossuth u. 28.

	Az intézmény fenntartója és működtetője
	Bogyiszló-Fácánkert Óvodafenntartó Társulás
7132. Bogyiszló, Kossuth u. 28.

	Az intézmény jogállása
	Önálló jogi személy

	Az intézmény törzskönyvi azonosító száma
	414104

	Az intézmény adószáma
	15414100-1-17

	A költségvetés végrehajtására szolgáló bankszámlaszám
	
70600140 - 11066877

	Az intézmény csoportjainak száma
	4 csoport

	Az intézmény férőhelye
	111 fő

	Az intézménybe felvehető maximális gyermeklétszám:
	120 fő

	Az intézmény működési köre:
	Bogyiszló és Fácánkert települések közigazgatási területe







2. Az intézmény alaptevékenysége:
Az óvoda a gyermek hároméves korától a tankötelezettség kezdetéig nevelő intézmény.
Az óvoda felveheti azt a gyermeket is, aki a harmadik életévét a felvételétől számított fél éven belül betölti, feltéve, hogy minden, a településen, a felvételi körzetében található, a településen lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető.

Jogszabályban meghatározott alaptevékenysége:
A nemzeti köznevelésről szóló 2011. évi CXC. törvény 4. §-a szerinti óvodai nevelés, nemzetiséghez tartozók óvodai nevelése, a többi gyermekkel együtt nevelhető sajátos nevelési igényű gyermekek óvodai nevelése.

3. Az intézmény alaptevékenységének kormányzati funkciók szerinti besorolása

	Száma
	Tevékenység megnevezése

	091110
	Óvodai nevelés, ellátás szakmai feladatai.
a.) gyógypedagógia
b.) óvodai nevelés 2,5 éves kortól 8 éves korig,
c.) óvodai fejlesztő program.

	091120
	Sajátos nevelési igényű gyermekek óvodai nevelésének, ellátásának szakmai feladatai
Egyéb pszichés fejlődési zavarral (súlyos tanulási, figyelem-vagy magatartásszabályozási zavarral) küzdő gyermekek óvodai nevelése integráltan.

	091130
	Nemzetiségi óvodai nevelés, ellátás szakmai feladatai.

	091140
	Óvodai nevelés, ellátás működtetési feladatai.

	098021
	Pedagógiai szakszolgáltató tevékenység szakmai feladatai
A cigány nemzetiséghez tartozó óvodás korú gyermekek nevelése, az Országos Óvodai Alapprogrammal összhangban, meghatározva a konkrét helyi feladatokat és célkitűzéseket, kizárólag magyar nyelven folyó cigány nemzetiségi nevelés.

	098022
	Pedagógiai szakszolgáltató tevékenység működtetési feladatai.

	104060
	 A gyermekek, fiatalok és családok életminőségét javító programok.



A költségvetési szerv államháztartási szakágazat rend szerinti besorolása: 
851020	Óvodai nevelés.

Az óvoda szakmai tekintetben önálló. Szervezetével és működésével kapcsolatban minden olyan kérdésben dönt, melyet jogszabály nem utal más hatáskörbe.
A döntések előkészítésében, végrehajtásában részt vesznek a pedagógusok és szülők is.
Az óvoda jogszabályban előírt nyilvántartást köteles vezetni a gyermekek és a felnőtt alkalmazottak adatairól. A nyilvántartott személyes és különleges adatok kezeléséről, továbbításáról, nyilvánosságra hozataláról az óvoda Adatkezelési Szabályzata rendelkezik.

4. Az ellátandó vállalkozási tevékenység köre, mértéke:
A köznevelési intézmény vállalkozási tevékenységet nem folytathat.
5. A gazdálkodással összefüggő jogosítványok:
A költségvetési szerv besorolása nem érinti az intézmény szakmai önállóságát.  A pénzügyi feladatokat a Bogyiszlói Közös Önkormányzati Hivatal látja el. A munkamegosztás és felelősség rendjét külön Együttműködési megállapodás szabályozza.
A költségvetési szerv az irányító szerv által biztosított pénzeszköz, valamint egyéb bevételei alapján gondoskodik feladatainak ellátásáról.
A fenntartási, működési költségek az évente összeállított, az irányító szerv által jóváhagyott elemi költségvetésben kerülnek meghatározásra.
A költségvetési szerv a vagyon feletti rendelkezés jogát az önkormányzat képviselő-testületének mindenkori – a vagyontárgyak feletti tulajdonosi jogok gyakorlásáról szóló – rendelete szerint jogosult gyakorolni.
A gazdálkodással kapcsolatos belső ellenőrzés rendje:
Az intézményben függetlenített belső ellenőr nincs, így a feladatot a Bogyiszló Község Önkormányzata által megbízott belső ellenőr látja el. Az intézményben a belső ellenőrzés a hatályos 193/2003. (XI. 26.) kormányrendeletnek megfelelően történik.
A belső ellenőrzés célja:
· biztosítsa az óvoda vezetője számára a megfelelő mennyiségű és minőségű információt a törvényes működéshez, különös tekintettel a gazdálkodásra, és a pénzügyi tevékenységre,
· feltárja a gazdasági követelményektől való eltérést, szabálytalanságot, hiányosságot, mulasztást,
· megszilárdítja a belső rendet, fegyelmet,
· vizsgálja az intézményi vagyon védelmét, a takarékosság érvényesítését, a leltározás, 
· selejtezés végrehajtásának megfelelőségét.
6. Aláírási jogkör

Az intézmény nevében kiadmányozási jogköre a vezetőnek van. Akadályoztatása esetén az azonnali intézkedést igénylő ügyiratokat a vezető - helyettes írja alá.
Az intézmény hivatalos bélyegzőinek lenyomata:

	„Hosszú bélyegző”
Az óvoda neve, címe
	„Körbélyegző”
Középen címer, körben az óvoda neve, címe

	




	



7. Az intézmény vezetőjének kinevezési rendje
Az intézmény vezetője magasabb vezető beosztású közalkalmazott, akit pályázat útján a Társulási Tanács bíz meg az érvényes jogszabályoknak megfelelően.

3. Szervezeti felépítés

A szervezeti egységek és a vezetői szintek meghatározásánál azt az alapelvet érvényesítjük, hogy az intézmény feladatait a jogszabályi előírásoknak és a tartalmi követelményeknek megfelelően magas színvonalon láthassa el. A munkavégzés, a racionális és gazdaságos működtetés, valamint a helyi adottságok, körülmények és igények figyelembevételével alakítottuk ki a szervezeti egységeket. Az óvoda szakmai tekintetben önálló. Szervezetével és működésével kapcsolatban minden olyan kérdésben dönt, melyet jogszabály nem utal más hatáskörbe.
A döntések előkészítésében, végrehajtásában részt vesznek a pedagógusok és a szülők is.
A kötelezően foglalkoztatandó alkalmazottak létszámát a hatályos jogszabályi előírások tartalmazzák. A foglalkoztatottak engedélyezett létszámát nevelési évenként az irányító szerv által kiadott Társulási Tanács határozata adja meg.
1. Az óvoda szervezeti struktúrája
Az óvodát az intézményvezető irányítja, ő a legfelsőbb vezető.

		
Óvodavezető


Óvodavezető helyettes

Telephely intézkedési felelős

						
Nevelőtestület

	Nevelőmunkát közvetlenül segítők: 
dajka, pedagógiai asszisztens

A szervezeti egységek és a vezetői szintek meghatározásánál azt az alapelvet érvényesítjük, hogy az intézmény feladatait a jogszabályi előírásoknak és a tartalmi követelményeknek megfelelően magas színvonalon láthassa el. A munkavégzés, a racionális és gazdaságos működtetés, valamint a helyi adottságok, körülmények és igények figyelembe vételével alakítottuk ki a szervezeti egységeket.

Az óvodát az intézményvezető irányítja, magasabb vezető beosztású közalkalmazott. Munkáját a magasabb jogszabályok, a fenntartó, valamint az óvoda belső szabályzatai által előírtak szerint végzi.
Megbízatása a magasabb jogszabályokban megfogalmazott módon és időtartamra történik, visszavonásig érvényes. Feladatait a vezető helyettes közreműködésével látja el. Munkaköri leírását a fenntartó készíti el.

Az intézmény szervezeti felépítéséből, struktúrájából adódó alá- és fölérendeltségi viszony jelzi az egyes egységek közötti kölcsönös együttműködési kötelezettséget is.
A dolgozók, középvezető, és magasabb vezető közötti szakmai együttműködésre vonatkozó előírásokat a munkaköri leírásnak kell tartalmaznia.

2. A szervezeti egységek engedélyezett létszáma

2014. augusztus 01.-től a 2011. évi CXC törvény 95. §. 2. 3. számú melléklete és a mindenkori önkormányzati költségvetési rendelet alapján kell meghatározni.
· Nevelőtestület: 						8 fő
· A nevelőmunkát közvetlenül segítő alkalmazottak:		5 fő

4. A működés rendje

1. A gyermekek fogadása (nyitva tartás)
A nevelési év tárgyév szeptember 1 – a következő év augusztus 31-ig tart.
Az óvoda a munkatervében határozza meg a nevelési év rendjét. Az óvodai nevelési év rendjében meg kell határozni:
· a nevelés nélküli munkanapok időpontját és felhasználását,
· a szünetek időtartamát,
· a nemzeti és óvodai ünnepek megünneplésének időpontját,
· a nevelőtestületi értekezletek időpontját.
Az óvoda hétfőtől – péntekig, öt napos munkarenddel egész éven át folyamatosan működik. Eltérő az intézményi munkarend, a gyermekek fogadásának rendje abban az esetben, ha az ünnepek miatt az általános munkarend, a munkaszüneti napok rendje is eltérően alakul.
Nyitva tartási idő az intézményekben
Bogyiszló székhelyintézményben:	6.00 órától – 17.00 óráig	(11 óra)
Fácánkerti telephelyen:		6.30 órától – 16.30 óráig	(10 óra)
Az óvodát reggel a munkarend szerint érkező dajka nyitja, és délután a munkarend szerinti dajka zárja. Az óvoda dolgozóinak munkarendjét, a személyre szóló munkaidő-beosztást adott nevelési évre az intézményvezető határozza meg. 
A nyitva tartási időtől való eltérést az intézményvezető engedélyezheti.
Az óvoda üzemeltetése a napi nyitva tartás, valamint a nyári szünet ideje a Fenntartó, valamint a Jegyző által meghatározott. Az óvoda zárva tart a nyári szünet ideje alatt, valamint karácsony és újév között. A nyári szünet ideje alatt történik az óvoda szükség szerinti felújítása, karbantartása, valamint a nagytakarítás.
Az intézmény nyári zárásának időpontjáról legkésőbb február 15-ig, a téli zárva tartás időpontjáról szeptember 15-ig tájékoztatjuk a Szülőket. Az esetleges ügyeleti igényeket – a zárva tartást megelőzően legalább 7 nappal - a csoportok hirdetőtábláin közzétett nyilatkozaton a szülőknek írásban kell jelezniük. Ellátásra vonatkozó igények beszerzése az óvodapedagógusok feladata. Az ügyeleti ellátásra vonatkozó szülői igényeket az óvodavezető helyettesnek kell összegyűjtenie, aki iktatás után jelzi az ügyeleti igényeket az óvodavezetőnek.
Az óvoda az iskolai szünetek időpontjában összevontan, egy csoportban működik, a gazdasági, kihasználtság, valamint karbantartási, felújítási szempontoknak megfelelően.
Nevelés nélküli munkanapot évi 5 alkalommal vesz igénybe a Nevelőtestület. A nevelés nélküli munkanapokról a szülőket szeptemberben, vagy az igénybevétel előtt 7 nappal tájékoztatjuk.
Rendezvények esetén a nyitva tartási időtől való eltérést az óvoda vezetője engedélyezi.

2. A vezetők intézményben való benntartózkodásának rendje
Az óvoda zavartalan működéséhez biztosítani kell a vezetői feladatok folyamatos ellátását. Ennek érdekében a vezetők intézményben való tartózkodásának rendje az alábbiak szerint kerül meghatározásra:
Az intézményvezetőt szabadsága, betegsége, hivatalos távolléte alatt a vezető helyettes helyettesíti. Az intézményvezető helyettesítését teljes felelősséggel az óvodában az intézményvezető-helyettes látja el, az azonnali döntést nem igénylő, a vezető kizárólagos hatáskörébe tartozó ügyek kivételével.
Az intézményvezető tartós távolléte esetén a helyettesítés teljes körű. 
Tartós távollétnek az egy hónapnál hosszabb időtartam minősül. A teljes vezetői jogkör gyakorlására vonatkozó megbízás a fenntartó által történik, melyet a dolgozók tudomására kell hozni. A vezető, illetve a vezető helyettes helyettesítésére vonatkozó további előírások:
· a helyettes csak a napi, a zökkenőmentes működés biztosítására vonatkozó intézkedéseket, döntéseket hozhatja meg a vezető helyett,
· a helyettes csak olyan ügyekben járhat el, melyek gyors intézkedést igényelnek, halaszthatatlanok, s amelyeknek a helyettesítés során történő ellátására a munkaköri leírásában, illetve írásbeli megbízásában felhatalmazást kapott,
· a helyettesítés során a helyettes a jogszabály, illetve az intézmény belső szabályzataiban, rendelkezéseiben a kizárólag a vezető jogkörébe utalt ügyekben nem dönthet.

Abban az időszakban, amikor egyik vezető sem tartózkodik az intézményben, a helyettesítések ellátásában közreműködnek a munkarend szerint ez időben munkát végző óvodapedagógusok. Intézkedésre a munkaközösség vezetők, ennek hiányában a magasabb fizetési fokozatba tartozó óvodapedagógus jogosult. Intézkedési jogköre az intézmény működésével, a gyermekek biztonságának megóvásával összefüggő azonnali döntést igénylő ügyekre terjed ki.
3. Az alkalmazottak intézményben való tartózkodásának rendje
· Az óvodában pedagógus munkakörben dolgozók a heti teljes munkaidejüknek (40 óra) nyolcvan százalékát (kötött munkaidő) az intézményvezető által, a törvény keretei között meghatározott feladatok ellátásával köteles tölteni, a munkaidő fennmaradó részében a munkaidejük beosztását maguk jogosultak meghatározni. A kötött munkaidőt (32 óra) a gyermekekkel való közvetlen, teljes óvodai életet magába foglaló foglalkozásra kell fordítani.
· Nevelési időben a gyermekek nevelését, felügyeletét óvodapedagógus látja el.
· Az intézményben dolgozó óvodapedagógusok a heti kötelező óraszám figyelembevételével előre kiadott személyre szóló munkaidő beosztás szerint látják el feladataikat, napi 1-1 óra, csoportonként két óra átfedési idővel. Ettől eltérni rendkívüli esetben (pl. betegség) esetén lehetséges, a helyettesítést meg kell oldani, ez nem veszélyeztetheti a gyermekek felügyeletét.
· A nevelőmunkát segítő alkalmazottak éves fix munkaidő beosztás szerint látják el feladataikat.

4. Az intézményegység székhelyének telephellyel való kapcsolatának rendje

· Az óvoda székhelyintézményként működik, amely egy telephellyel (kihelyezett csoporttal) rendelkezik.
· A telephelyen működő óvodában az óvodavezető megbízást ad egy óvodapedagógusnak az intézkedési felelős feladatkör ellátására.
· Az intézkedési felelős jogosult a székhely intézménnyel való hivatalos és munkaügyi kapcsolattartásra, az odaérkezők fogadására, tájékoztatására, az óvodavezetőhöz történő irányítására.
· A két intézmény közötti kapcsolattartás formái: - személyes, - telefonon történő, - elektronikus.

5. Belépés és benntartózkodás azok részére, akik nem állnak jogviszonyba az intézménnyel

· Az óvoda bejárata a gyermekek biztonsága, és vagyonvédelem érdekében zárral, csengővel van felszerelve. Az intézmény alkalmazottai közül bárki ajtót nyithat, miután tájékozódott, felvilágosítást kapott a személy kilétéről. A látogatótól meg kell kérdezni, hogy milyen ügyben jelent meg, majd el kell kísérni a keresett személyhez.
· A gyermekeket kísérő szülők kivételével, az intézménnyel jogviszonyban nem álló személyek a pedagógiai asszisztensnek jelentik be, hogy milyen ügyben jelentek meg az intézményben. A pedagógiai asszisztens a feladatkörét meghaladó ügyekben jelentkező külső személyeket az óvodavezetőnek vagy helyettesének jelenti be.
· A fenntartói, szakértői, szaktanácsadói, egészségügyi és egyéb hivatalos szervek képviselőinek látogatása az óvoda vezetőjével történt egyeztetés szerint történik, a hivatalos látogatókat az óvodavezető fogadja.
· Az óvodai csoportok és foglakozások látogatását – a szülők kivételével – az óvodavezető engedélyezi.
· Ügynökök, üzletkötők, vagy más személyek az óvoda területén kereskedelmi tevékenységet nem folytathatnak, kivéve az óvoda által szervezett vásárokat.
· A hivatalos ügyek intézése az óvodavezető irodájában történik.
· Az ételszállítás a melegítő konyhához tartozó bejáraton keresztül a megállapodás szerinti időben történik. a konyhában csak az oda beosztott alkalmazottak tartózkodhatnak.
· Az intézmény által szervezett, valamint a szülők részvételével tartott rendezvények alkalmával az intézmény helyiségeinek használati rendjét az intézmény vezetője állapítja meg.

6. A reklámtevékenység szabályai
Az intézményben tilos a reklámtevékenység, kivéve, ha a gyermekeknek szóló egészséges életmóddal, környezetvédelemmel, társadalmi, közéleti tevékenységgel, illetve kulturális, oktatási tevékenységgel függ össze.
A reklámok elhelyezése, terjesztésére kizárólag az intézményvezető adhat engedélyt.

7. Óvodai felvétel, átvétel, elhelyezés
A gyermekek felvétele folyamatos.
A következő nevelési évre történő beíratás idejét a fenntartó és az óvodavezető határozza meg. A beíratás idejét, a beíratást megelőzően legalább 30 nappal előbb nyilvánosságra kell hozni: honlap, helyi újság, valamint kifüggesztett közlemény formájában. A beíratás az intézményekben történik. A gyermekek óvodai felvételéről, átvételéről az óvodavezető dönt. A felvételről vagy esetleges elutasításról határozat után írásban értesítjük a szülőket.
Az átvett gyermek óvodai beíratását az óvodavezető igazolja vissza az előző óvodának.
Az óvodába felvett gyermekek csoportba való beosztásáról a szülők és az óvodapedagógusok véleményének kikérése mellett az óvodavezető dönt.
Ha az óvodába jelentkező gyermekek száma meghaladja a felvehető létszámot, abban az esetben a felvételi szabályzat előírásait kell alkalmazni.
A felvett gyermekekről az óvoda köteles nyilvántartást vezetni, valamint 5 napon belül az óvoda vezető az újonnan létesített óvodai jogviszony esetén oktatásai azonosítót igényelni, (KIR) átvétel esetén bejelenteni az Oktatási Hivatalnak, a megfelelő internetes felületen. 

8. A gyermek távolmaradásának, mulasztásának igazolása
· A gyermek távolmaradását a szülőnek be kell jelentenie.
· Előre nem látható távolmaradást (pl. betegség) esetén reggel 8.30 óráig tájékoztatni kell a szülőnek az óvodapedagógust, ez után a gyermek csak orvosi igazolással látogathatja újra az óvodát, tartalmazva a távollét pontos dátumát.
· Hosszabb betegség miatti hiányzás esetén orvosi igazolás, felmentés szükséges, amit az óvodavezető ellenjegyez.
· Egyéb esetekben, amennyiben a szülő három napnál hosszabb ideig (üdülés, külföldön való tartózkodás) nem kívánja az óvodát igénybe venni, az intézmény vezetőjétől írásban szükséges engedélyt kérni.
· Amennyiben a gyermek indokolatlan, igazolatlan hiányzásainak száma eléri és meghaladja a 10 nevelési napot, rendszeresen távol marad, az óvod vezetőjének írásban jelezni kell a törvénysértés tényét a lakóhely szerinti Gyámhivatalnak, valamint a Gyermekjóléti és Családsegítő Szolgálatnak, majd közösen intézkedési tervet készítenek a probléma orvoslására.

9. Az óvodai (jogviszony) elhelyezés megszüntetése
· A gyermeket a szülő kérelmére másik óvoda átvette, az átvétel napján.
· A jegyző a szülő kérelmére engedélyt adott a gyermek óvodából történő távolmaradására, a gyermek 5 éves koráig.
· A gyermeket felvették az iskolába a nevelési év utolsó napján, melyről értesíteni kell a gyermek lakóhelye, ennek hiányában tartózkodási helye szerint illetékes települési önkormányzat jegyzőjét.
Ha a gyermek óvodai jogviszonya megszűnik, az óvoda törli az óvodába felvettek nyilvántartásából.

10. Egyéb foglalkozások célja, szervezeti formái
Minden óvodai nevelési folyamat célja, feladat a gyermeki személyiség harmonikus testi és szociális fejlődésének elősegítése. Az óvodai nevelés a gyermek neveléséhez szükséges, a teljes óvodai életet magába foglaló foglalkozások keretében folyik óvodapedagógus jelenlétében és közreműködésével az országos Alapprogram, valamint a helyi Pedagógiai Program alapján.
Az egyéb foglalkozás egyéni vagy csoportos pedagógiai tartalmú foglalkozás, amely a gyermekek fejlődését szolgálja: - felzárkóztatás, integrálás, - tehetséggondozás.
10. 1 Felzárkóztatás, integrálás:
· A gyermek részéről fennálló beilleszkedési, tanulási, magatartási nehézség esetén Nevelési Tanácsadó vagy sajátos nevelési igény esetén Szakértői bizottság véleménye alapján egyéni, vagy kiscsoportos foglalkozás keretébe történő felzárkóztatás.
· Beszéd akadályozottság esetén logopédiai foglalkozás.
· Nagymozgások koordináció hiánya, valamint mozgásszervi elváltozások esetén, mozgásterápia. 
Szervezés típusai:
· egyéni fejlesztés,
· logopédia,
· alapozó terápia,
· prevenciós torna,
· pszichológiai terápia.
10. 2.Tehetséggondozás:
· mozgáskoordináció, mozgás kultúra fejlesztés,
· zenei ízlés formálása, esztétikai fogékonyság fejlesztése,
· népi játékok megismertetése, néphagyományok ápolása, átörökítése,
· értelmi képességek fejlesztése,
· gyermeki érdeklődésre épített tapasztalatok, ismeretek bővítése,
· kommunikáció különböző formáinak alakítása.
Szervezés típusai:
· gyermektánc, néptánc.
10. 3. Egyházi jogi személy által szervezett hit és erkölcsoktatás:
· Katolikus hitre nevelés
· Református hitre nevelés

5. Intézményi védő, óvó előírások

1. A gyermek balesetek megelőzése érdekében ellátandó feladatok
A gyermekekkel az egészségük és testi épségük védelmére vonatkozó előírásokat, a foglalkozásokkal együtt járó veszélyforrásokat, a tilos és az elvárható magatartásformát az óvodai nevelési év megkezdésekor, illetve folyamatosan (kirándulás, séta stb.), a gyermekek életkorának és fejlettségi szintjének megfelelően ismertetni kell. A gyermekek tájékoztatása, felvilágosítása a csoportos óvónő felelőssége. Az ismertetés tényét és tartalmát a csoportnaplóban dokumentálni kell. Az óvodai életre vonatkozó szabályok a nem óvodás testvérekre is vonatkoznak, azok betartása a szülők jelenlétében is elvárás.
Az óvodák csak megfelelőségi jellel ellátott (MSZ EN 71-es szabványnak megfelelő) játékot vásárolhatnak. Az óvodapedagógus köteles a játékon feltüntetett, vagy ahhoz mellékelt figyelmeztetést, feliratot, használati utasítást áttanulmányozni és az alkalmazás során betartani.
Az óvodák bejáratait a gyermekek biztonsága érdekében a lehetőségekhez képest különös gondossággal kell kezelni. A kaput és az ajtót minden esetben be kell csukni, ügyelve arra, hogy gyermek ne menjen ki az épületből. Az Óvoda részletes szabályait a Házirend tartalmazza.
Az óvoda felügyeleti kötelezettsége a belépéstől az intézmény jogszerű elhagyásáig terjed, illetve az óvodán kívüli programok időtartamára áll fenn.
Az óvoda mindennapos működésében kiemelt figyelmet fordít a teljes körű egészségfejlesztéssel összefüggő feladatokra, különösen:
· egészséges táplálkozás,
· mindennapos testnevelés, testmozgás,
· testi-lelki egészség fejlesztés, prevenció,
· bántalmazás megelőzése,
· baleset megelőzés,
· személyi higiénia.
Az intézmény vezetőjének, telephely intézkedési felelős felelőssége:
· hogy az intézmény területén a gyermekekre veszélyes eszköz, szerszám csak a legszükségesebb időtartamig, az adott felújítási, egyéb szerelési tevékenység idejéig, s csak az azzal dolgozók állandó felügyelete mellett lehet,
· hogy a gyermekek elektromos áramütés elleni védelme folyamatosan biztosítva legyen – az aljzatok vakdugózásával, illetve a hálózat megfelelő védelmével,
· hogy a gyermekek az épület számukra veszélyforrást jelentő helyiségeibe ne juthassanak be,
· hogy a játékok, foglalkozási eszközök vásárlásakor csak megfelelőségi jellel ellátott termékeket szerezzenek be,
· hogy az udvari játékok folyamatos karbantartása, időszakos szabványossági felülvizsgálata megtörténjen,
· a gyermekbalesetek megelőzése érdekében a vezetők feladata a gyermekekkel foglalkozó valamennyi alkalmazott figyelmét felhívni a veszélyforrásokra (csoportszoba, udvar, séták, kirándulások, játékeszközök stb.) valamint a bekövetkezett baleset utáni eljárással kapcsolatos szabályok megfogalmazása, a teendők ismertetése,
· a veszélyekre figyelmeztető jelzéseket, táblákat, hirdetményeket ki kell függeszteni, illetve azok tartalmát legalább évente ismertetni kell,
· hogy évente az intézmény egész területét felmérjék a védő, óvó intézkedések szükségessége szempontjából.

Az óvodai alkalmazottak felelőssége:
· Mindennapos tevékenységük során fokozottan ügyeljenek az elektromos berendezések használatára, kezelésére.
· A különböző berendezéseket úgy tárolják, hogy azokhoz a gyermekek ne férhessenek hozzá.
· A gyermekek testi épségét veszélyeztető (szúró, vágó stb.) tárgyak otthonról ne kerülhessenek az óvodába.
· A foglalkozásokra általuk készített és használt eszközök megfeleljenek a biztonsági előírásoknak.
· Javaslatot tegyenek az óvoda épülete és a csoportszobák még biztonságosabbá tételére.
· Munkaterületükön fokozott óvatossággal járjanak el, ügyelve a gyermekek biztonságára, testi épségére.
· Veszélyforrást jelentő munkahelyeket mindig zárják.
· Hívják fel a gyermekek és az vezetők figyelmét a veszélyhelyzetekre.
· Azonnali veszélyelhárítás szükséges a baleset megelőzése érdekében.


2.  Gyermekbalesetek esetén ellátandó feladatok
A balesetet szenvedett gyermek ellátása a gyermek felügyeletét éppen ellátó óvónő feladata, miután a többi gyermek biztonságáról, felügyeletéről gondoskodott. A fenti feladatok ellátásában a helyszínen jelenlévő többi munkatársnak is segítséget kell nyújtania. A balesetet szenvedett gyermek megnyugtató ellátása után tájékoztatni kell az óvodavezetőt, amennyiben orvosi ellátás szükséges, akkor azonnal értesíteni kell a szülőket is.
A gyermekbalesetek jelentésének módját az EMMI r. 169. § (2) bekezdése tartalmazza.
A gyermekbalesetek jegyzőkönyvezése és nyilvántartása az óvodatitkár feladata. Az elektronikus úton kitöltött, kinyomtatott, hitelesített jegyzőkönyv egy példányát megkapja a szülő, egy példányát az óvoda irattárában kell megőrizni.
Balesettel kapcsolatos feladatok:
· a baleset körülményeinek kivizsgálása,
· jegyzőkönyv készítése,
· bejelentési kötelezettség teljesítése,
· gyermekbalesetet követően intézkedés annak megelőzésére, hogy hasonló eset ne forduljon elő,
· az óvoda minden alkalmazottjának tájékoztatása.

3.  A nevelőmunka biztonságos feltételeinek megteremtése

3.1. Nevelési időben szervezett, óvodán kívüli programokkal kapcsolatos szabályok
Az óvodapedagógusoknak lehetőségük van óvodán kívüli programok szervezésére is:
· kirándulás, séta,
· színház-, múzeum-, kiállítás látogatás,
· sportprogramok,
· iskolalátogatás stb.

A szülők írásban hozzájárulnak ahhoz, hogy gyermekük az óvodán kívül szervezett programokon részt vegyen.
Az óvodapedagógusok feladatai:
· A csoport faliújságján tájékoztatják a szülőket a program helyéről, időpontjáról és a közlekedési eszközről.

Különleges előírások:
A programhoz a gyermeklétszámnak megfelelő kísérőt kell biztosítani.
· Tömegközlekedés igénybe vételekor 8 gyermekenként 1-1 fő felnőtt kísérő – de min. 2 fő
· Bérelt autóbusz esetén 10 gyermekenként 1-1 fő felnőtt kísérő
Gondoskodni kell az elsősegélynyújtáshoz szükséges felszerelésről.

3.2. Az óvodai alkalmazottak munkavégzésével kapcsolatos szabályok:
· Az intézmény valamennyi alkalmazottjának érvényes munkaköri alkalmassági orvosi véleménnyel kell rendelkeznie.
· Az egészségügyi előírások betartása és betartatása mindenki felelőssége.
· Az intézmény egész területén tilos a dohányzás!

4. Rendkívüli esemény, bombariadó esetén szükséges teendők
Az intézmény minden alkalmazottja köteles az általa észlelt rendkívüli eseményt közvetlen felettesének jelenteni. 
A szükséges intézkedésekről és a fenntartó értesítéséről intézményvezető dönt. 
Rendkívüli esemény (bombariadó, tűz, természeti katasztrófa) esetén az épület kiürítését, a szükséges intézkedések megtételét a tűzriadó terv előírásainak megfelelően kell elvégezni.
Bombariadó esetén minden esetben azonnal értesíteni kell a rendőrséget, és haladéktalanul meg kell kezdeni az épület kiürítését.
A gyermekek biztonságos, ideiglenes elhelyezése a legközelebbi elhelyezést biztosító területen történik.
Amennyiben a telephely intézkedési felelős nem tartózkodik az épületben, a legmagasabb iskolai végzettséggel és szolgálati idővel rendelkező munkatárs gondoskodik a bejelentésről és a kiürítés megszervezéséről, majd a vezető értesítéséről. 
A bombariadóról és a hozott intézkedésekről az intézményvezető rendkívüli jelentésben értesíti a fenntartót.
Riadó esetén az intézmény dolgozóinak feladata:
· Rendkívüli esemény, - riadó esetén az intézményvezető intézkedhet. Akadályoztatása esetén az SZMSZ-ben szabályozott helyettesítési rend szerint, valamint az intézmény Tűzvédelmi Szabályzatában megfogalmazottak szerint kell eljárnia.
· Az épület kiürítése a Tűzriadó terv szerint történik. Az épület folyosóján végig futva hangos kiáltással és kolompolással kell az épületben bent tartózkodókat értesíteni. Fegyelmezetten, pánikot nem keltve a menekülési útvonalon keresztül hagyja el mindenki az épületet – különösen figyelve és ellenőrizve, hogy mindenki elhagyja az épületet.
· Az óvodapedagógusok és a nevelőmunkát közvetlenül segítő alkalmazottak felelősek a gyermekcsoportok veszélyeztetett épületből való kiürítéséért, a gyermekek felügyeletéért az elhelyezést biztosító területen. 

Kiürítés és mentési folyamatokkal egy időben az óvodavezetőnek, illetve az intézkedésre jogosult személynek a felelős dolgozó kijelölésével gondoskodnia kell:
· közművezeték elzárásáról,
· az elsősegélynyújtás megszervezéséről,
· a tűzoltás elkezdéséről (ebben mindenki köteles részt venni, kivéve azokat, akik a gyermekek felügyeletét látják el),
· a rendkívüli eseményben illetékes elhárító szervek fogadásáról, tájékoztatásáról.

5. Az intézményben történő dohányzás szabályozása
Az épület füst mentes, az intézmény területén, valamint 5 méteres körzetben TILOS a dohányzás.


6. Az ünnepek, megemlékezések rendje, a hagyományok ápolásával kapcsolatos feladatok

Az intézményi megemlékezések, a nemzeti és az egyéb ünnepek megünneplésének rendjét és módját a Pedagógiai Program, jelen Szabályzat, továbbá a nevelési év rendjére vonatkozó éves munkaterv határozza meg. A gyermekközösséggel kapcsolatos megemlékezéseket, hagyományokat különböző szervezeti formában az óvodapedagógusok saját csoportjukban egyedivé alakítanak, konkretizálnak a gyermekcsoportok életkori sajátosságainak megfelelően.
Az éves munkatervben ki kell jelölni a rendezvény idejét és azt a pedagógust, aki az évi ünnepélyek, megemlékezések, hagyományápoló rendezvények megszervezéséért, lebonyolításáért szakmailag felelős.
Az ünnepélyek, ünnepek, megemlékezések, évszakokhoz kapcsolódó jeles napok óvodai, illetve községi szinten csoportonként és közösen szervezhetők. 
A különböző ünnepek, hagyományok ápolásával lehetőség szerint az óvoda helyiségei (csoportszobák, öltözők), a községek Művelődési Háza is az ünnepekhez méltó díszítést kapnak.
Az ünnepeket – kellő időt biztosítva a felkészülésre – az óvodapedagógusa gyermekek számára érthető tartalommal, formával tegye emlékezetessé, bensőségessé.
A gyermekek hagyományos ünnepei az intézményben:
· Advent
· Mikulás
· Karácsony
· Farsang
· Húsvét
· Anyák napja
· Évzáró - ballagás
· Gyermeknap
· Évszakokhoz tartozó jeles napok
A gyermekek hagyományos ünnepei községi szinten:
· Szüreti felvonulás
· Hagyományok napja – Falunap


Az óvoda nyitott, a szülőkkel együtt szervezett ünnepei:
Az intézményi szervezés igyekszik lehetővé tenni, hogy a nevelési szempontból átgondolt, és a Pedagógiai Programban is megfogalmazott ünnepek alkalmával nyílt rendezvényeken a szülők együtt ünnepelhessenek a gyermekeikkel.
· Mikulás várás a Művelődési házban, ajándékosztás. 
· Adventi játszóház: karácsonyi hangulat előkészítés, ünnepi készülődés, ajándékkészítés a szülőkkel közösen.
· Farsangi jelmezbál a művelődési házban, zene, tánc, tombola.
· Anyák napja – édesanyák, nagymamák köszöntése műsorral, ajándékkészítés.
· Gyermek nap – színes programok, vetélkedők, kézműves tevékenységek.
· Ballagás – a nagycsoportosok búcsúztatása a Művelődési házba.
Az óvoda a gyermekek számra szervezett egyéb programjai, tevékenységei:
· gyermekek születésnapjának megünneplése – ajándék osztással,
· helyi kirándulás, séta,
· zenés eladások,
· évzárásként közös (nagy és középső csoportosoknak) nagy kirándulás.
A sétákhoz, kirándulásokhoz a szülők írásos beleegyezése szükséges (nevelési év elején-csoportnaplóban).
A kirándulások, mozi, színház, múzeum látogatásokkal kapcsolatos kiadásokat a szülők finanszírozzák (előzetes megbeszélés alapján), vagy lehetőség szerint pályázati pénzeszközök felhasználásával.
Az óvoda és a szülők közös rendezvényei:
· nyílt napok csoportonként: foglalkozások meg tekintése,
· szülői értekezlet, fogadó óra,
· kézműves munkanapok (délelőtt – délután) 
Az óvoda alkalmazotti közösség hagyományos ünnepei, eseményei:
· munkába lépők köszöntése,
· nyugdíjba menő munkatárs búcsúztatása,
· jubileumos dolgozó köszöntése,
· pedagógusnap.
Az intézmény hagyományápolásának körébe tartozó konkrét eseményeket, rendezvényeket a helyi Pedagógiai Program részletesen tartalmazza.
· A hagyományápolás az intézmény valamennyi munkatársának, illetve gyermekeinek feladata.
· Az ünnepek, megemlékezések célja a hagyományok ápolása, tisztelete, a gyermekek erre történő nevelése, a hétköznapok színfoltjának frissítse, az óvoda hírnevének megőrzése, illetve növelése.
· A hagyományápolás elsősorban a nevelőtestület feladata, de az alkalmazotti közösség tagjainak közreműködése, valamint s szülők bevonása révén is gondoskodik arról, hogy az intézmény hagyományai fennmaradjanak.

7. A pedagógiai munka belső ellenőrzésének rendje

A belső ellenőrzés legfontosabb feladata az intézményben folyó pedagógiai tevékenység eredményességének, szakszerűségének, célszerűségének és hatékonyságának a vizsgálata, annak feltárása, hogy milyen területen szükséges erősíteni a tevékenységet, milyen területeken kell a rendelkezésre álló eszközöket, felszereléseket felújítani, korszerűsíteni, illetve bővíteni.
Területei:

· Szakmai-pedagógiai tevékenység
· Tanügy-igazgatási feladatok ellátása
· Munkáltatói jogkörből adódó feladatok (határidők, jogszabályi előírások betartása)

Módszerei:
· Megfigyelés (csoportlátogatás),
· Dokumentumelemzés (tervezési, értékelési, tanügy-igazgatási)
· Bejárás, leltározás
· Részvétel a munkában

Alapelvei:
· konkrétság
· objektivitás
· folyamatosság
· tervszerűség
· pedagógiai önállóság tiszteletben tartása
· humánus megközelítés, kölcsönös bizalom
· önállóság, önértékelés fejlesztése
· perspektívák adása
· pozitívumok erősítése

A pedagógiai munka éves ellenőrzési ütemtervét az intézményvezető készíti el. Az ellenőrzési terv az éves munkaterv része. 
Az ellenőrzési terv tartalmazza az ellenőrzés területeit, módszereit, szempontrendszerét és ütemezését. Az ellenőrzés kiterjed az egyes feladatok elvégzésének módjára, minőségére, a munkafegyelemmel összefüggő kérdésekre.
Az ellenőrzési terv végrehajtásáért az intézményvezető felel. 
Az intézményvezető az egyes nevelési területek ellenőrzésébe bevonja az óvoda vezető helyettest is. Az ellenőrzési tervben nem szereplő, rendkívüli ellenőrzésről az intézményvezető dönt.
Rendkívüli ellenőrzést kezdeményezhet az intézményvezető-helyettes,  és a szülői szervezet.
Az ellenőrzés tapasztalatairól írásos feljegyzést kell készíteni, azt az érintett óvodapedagógussal, illetve dolgozóval ismertetni kell, aki arra szóban vagy írásban észrevételt tehet.
A pedagógiai munka belső ellenőrzésének eredményeit, illetőleg az ellenőrzés általánosítható tapasztalatait a nevelési évzáró értekezleten értékelni kell, megállapítva az esetleges hiányosságok megszüntetéséhez szükséges intézkedéseket.

8. A belső kapcsolattartás rendje, formája

1. A vezetők közötti feladatmegosztás

1.1. Óvodavezető
Az intézmény élén az óvodavezető áll, akit egy óvodavezető helyettes segít az óvoda vezetésével összefüggő feladatainak ellátásában.
Az intézmény vezetője egyszemélyi felelősséggel vezeti az intézményt, ellátja a jogszabályok maradéktalan figyelembevételével a jogszabályokból és a jelen Szabályzatból rá háruló, az intézmény vezetésével kapcsolatos feladatokat.
Az óvodavezetőnek az intézmény vezetésében fennálló felelősségét, képviseleti és döntési jogkörét elsődlegesen a köznevelési törvény 69. § határozza meg.
Az óvodavezető a köznevelési törvénynek megfelelően egy személyben felelős:
· az intézmény szakszerű és törvényes működéséért,
· az intézményi szabályzatok elkészítéséért,
· az ésszerű és takarékos gazdálkodásért,
· a pedagógiai munkáért,
· a nevelőtestület vezetéséért,
· a gyermekvédelmi feladatok megszervezéséért és ellátásáért,
· a nevelőmunka egészséges és biztonságos feltételeinek megteremtéséért,
· a munka és tűzvédelmi tevékenység megszervezéséért,
· a gyermekbalesetek megelőzéséért,
· a gyermekek rendszeres egészségügyi vizsgálatainak megszervezéséért,
· a pedagógus etikai normáinak betartásáért, betartatásáért,
· a pedagógusok továbbképzésének megszervezéséért,
· a közoktatási információs rendszerrel kapcsolatos tájékoztatási feladatokért, az óvoda ügyintézésének, irat-és adatkezelésének, adattovábbításának szabályosságáért,
· a nemdohányzók védelmére előírt feltételek biztosításáért, az épület füstmentességéért.
Az óvodavezető feladata.
· Jóváhagyja az intézmény pedagógiai programját.
· A nevelőtestületi értekezlet és az alkalmazotti közösség értekezletének előkészítése, vezetése.
· Közvetlenül irányítja az óvodavezető helyettes és egyéb technikai alkalmazottak munkáját.
· Döntések (állásfoglalások) végrehajtásának megszervezése és ellenőrzése.
· A nevelőmunka irányítása és ellenőrzése.
· A rendelkezésre álló költségvetés alapján az intézmény működéséhez szükséges személyi és tárgyi feltételek biztosítása.
· A munkavállalói érdek-képviseleti szervekkel, a szülői szervezettel való együttműködés.
· a kötelezettségvállalási, munkáltatói és kiadványozási jogkör gyakorlása.
· Az intézmény működésével kapcsolatban minden olyan ügyben való döntés, amelyet jogszabály vagy nem utal más hatáskörbe.
· A jogszabályban előírt egyeztetési kötelezettség betartása a közalkalmazottak foglakoztatásra, élet-, és munkakörülményeire vonatkozó kérdéseikben.
· Az intézmény külső szervek előtti teljes képviselete azon lehetőség figyelembevételével, hogy a képviseletre meghatározott ügyekben eseti vagy állandó megbízást adhat.
· Jogszabályok által a vezető hatáskörébe utalt, - és át nem ruházott – feladatok ellátása. Nemzeti és óvodai ünnepek méltó megünneplésének szervezése.
· A gyermekek fejlődésével kapcsolatos tájékoztatás szervezése.
· A szülők írásbeli nyilatkozatának beszerzése minden olyan döntéshez, amelyből a szülőre fizetési kötelezettség hárul.
· Az óvodai jelentkezés idejének és módjának nyilvánosságra hozatala a fenntartó által meghatározottak szerint.
· Tanügy igazgatási feladatok ellátása.
· Rendkívüli szünetek esetleges elrendelése, ha rendkívüli időjárás, járvány, természeti csapás vagy más előreláthatatlan ok miatt (gáz-, áramszünet) a nevelési intézmény működése nem biztosítható, vagy az intézkedés elmaradása jelentős veszéllyel, illetve helyrehozhatatlan kárral járna.
Intézkedéshez be kell szerezni a fenntartó egyetértését, illetve, ha ez nem lehetséges, a fenntartót haladéktalanul értesíteni kell.
1.2. Óvodavezető helyettes
Vezetői tevékenységét az óvodavezető közvetlen irányítása mellett végzi.
Az óvodavezető-helyettes megbízásakor a nevelőtestület véleményezési jogkörrel rendelkezik. Az óvodavezető-helyettes kiválasztása és megbízása az óvodavezető hatásköre. 
Az óvodavezető-helyettes munkaköri leírását az óvodavezető készíti el.
· A vezetői tevékenységét az óvodavezető közvetlen irányítása mellett végzi.
· Az óvodavezető távollétében teljes felelősséggel végzi a vezetési feladatokat.
· A nevelési területeken közreműködik a vezető által megállapított tevékenység irányításában.
· Közvetlenül szervezi és irányítja a dajkák munkáját.
Az óvodavezető-helyettes felelős:
· a pedagógiai munkáért, integrált nevelés, fejlesztés szervezéséért,
· a gyermekvédelmi feladatok megszervezéséért és ellátásáért,
· a nevelőmunka egészséges és biztonságos feltételeinek megteremtéséért,
· a házi továbbképzések megszervezéséért,
· a szülői szervezet működésének segítéséért.
Az óvodavezető-helyettes feladata:
· Mindenkor segíti és támogatja az óvoda hosszú s rövidtávú célkitűzéseinek megvalósulását.
· Segíti és támogatja az óvodavezetőt az ésszerű és takarékos gazdálkodás tervezésében, megvalósításában.
· Szaktudásával segíti és támogatja a Pedagógiai Program elkészítését, szükség szerint gondoskodik a Pedagógiai Program beválásának vizsgálatáról, módosításáról.
· Közreműködik az intézményi szabályzatok felülvizsgálatában.
· Közreműködik a nevelőtestületi és az alkalmazotti közösség értekezletének előkészítésében, segíti az információáramlást. Elkészíti az értekezletek tartalmi jegyzőkönyvét, vezeti a nevelőtestületi határozatokat, gondoskodik azok irattárba történő elhelyezéséről.
· Javaslatot tesz az éves munkaterv elkészítéséhez.
· Az óvodavezetővel elősegíti és ellenőrzi a munka-, tűzvédelmi szabályok betartását, a munkafegyelmet, ösztönzi a jó munkahelyi légkör megteremtését.
· Nemzeti és óvodai ünnepek méltó megünneplésének szervezésében részt vesz.
Részletes feladatait a munkaköri leírás határozza meg.
Felelőssége kiterjed a munkaköri leírásban található feladatkörre.
Beszámolási kötelezettsége kiterjed:
· az intézmény egész működésére és pedagógiai munkájára,
· a belső ellenőrzések tapasztalataira,
· az intézményt érintő megoldandó problémák jelzésre.
1.3. Telephely intézkedési felelős
Tevékenységét az óvodavezető közvetlen irányítása mellett végzi.
Az intézkedési felelős megbízásakor a nevelőtestület véleményezési jogkörrel rendelkezik, kiválasztása és megbízása az óvodavezető hatásköre.
Az óvodavezető a telephely intézkedési felelősével szükség szerint tanácskozik. A telephellyel való kapcsolattartás rendjét az éves munkaterv határozza meg, mely a szakmai és gazdasági területekre egyaránt kiterjed.
Szükség esetén - a gyors ügyintézés foganatosítása végett - a telefonon történő megbeszélés a jellemző.
Az óvodavezetés ülései, az ott hozott döntések, a közös munka, az intézményi koordinált, egységes feladatellátás biztosítékai.

A kapcsolattartás formái:
·  személyes megbeszélés, tájékoztatás,
·  telefonos egyeztetés, jelzés,
·  közös programok, kirándulások,
·  a telephely ellenőrzése stb.
A nevelőtestület tagjai folyamatosan tájékozódnak a másik egységben zajló pedagógiai munkáról. Az óvodai dokumentumokat közösen hozzák létre. Az értekezletek közül a székhely és a telephely pedagógusainak közös értekezlete: az éves munkatervben megfogalmazott értekezlet.

Az intézményegységek rendezvényein minden gyermek és pedagógus részt vehet.
A munkaértekezleteken mindkét egység eredményeiről és fő problémáiról beszámol a vezető, így folyamatosan tájékoztatva vannak a tantestület tagjai a másik egységben folyó munkáról.

Az intézményvezető a kapcsolattartásnál köteles figyelembe venni azt, hogy:
· az egyes vezetői döntéseinél, illetve vezetői jogkörében eljárva a telephelyt, illetve annak dolgozóit hátrányos megkülönböztetés nem érheti,
· az intézmény munkáját, rendezvényeit úgy kell megszerveznie, irányítania, hogy a telephelyen az oktató-nevelő munka zavartalanul, a munkarendnek és az éves munkatervnek megfelelően zajlódjon.

A telephely intézkedési felelős köteles minden intézményvezetői jogkörrel kapcsolatos fontos eseményt, körülményt, tényt időben jelezni az intézményvezetőnek.
Az intézkedési felelős munkaköri leírását az óvodavezető készíti el.
Feladata:
· Az intézkedési felelős jogosult a székhelyintézménnyel való hivatalos és munkaügyi kapcsolattartásra, az odaérkezők fogadására, tájékoztatására, az óvodavezetőhöz történő irányításra.
· Mindenkor segíti és támogatja az óvoda hosszú és rövidtávú célkitűzéseinek megvalósulását.
· Közreműködik a nevelőtestületi és az alkalmazotti közösség értekezletnek előkészítésében, segíti az információáramlást.
· Az óvodavezetővel elősegíti és ellenőrzi a munka-, tűzvédelmi szabályok betartását, a munkafegyelmet, ösztönzi a jó munkahelyi légkör megteremtést.


2. Az óvodavezetés
Az intézmény vezetősége konzultatív testület: véleményező és javaslattevő joggal rendelkezik.
2.1. Állandó tagjai:
· intézményvezető,
· óvodavezető-helyettes,
· telephely intézkedési felelős
· közalkalmazotti képviselő
A kapcsolattartás a vezetőség tagjai között folyamatos, és a szükségleteknek megfelelő.
2.2. A kapcsolattartás rendje
· Az óvodavezető és a helyettes heti egy alkalommal megbeszélést tartanak.
· A vezetőséget havonta egyszer össze kell hívni. Az összehívásról a vezető gondoskodik. Az ülésekre a tárgyalt napirend függvényében meg kell hívni: a szülői szervezet (közösség) képviselőjét.
3. A szervezeti egységek közötti kapcsolattartás
A jogszabályoknak, szakmai előírásoknak megfelelően az intézményen belül elkülönült feladatuk alapján részleges önállósággal, illetve sajátos feladatokkal rendelkezik:
· az alkalmazotti közösség,
· a nevelőtestület,
· a pedagógiai asszisztens,
· a nevelőmunkát közvetlenül segítő dolgozók közössége.
Az intézmény különböző közösségeinek tevékenységét – a megbízott vezetők és a választott képviselők közreműködésével – az óvodavezető fogja össze.
A kapcsolattartás formái:
· nevelési – alkalmazotti értekezlet,
· rendszeres megbeszélések, fórumok,
· közös programok, ünnepek.
A kapcsolattartás általános szabálya, hogy a különböző döntési fórumokra, nevelőtestületi – alkalmazotti értekezletekre a vonatkozó napirendi ponthoz a döntési, egyetértési és a véleményezési jogot gyakorló közösséget, illetve az általuk delegált képviselőt meg kell hívni, nyilatkozatukat jegyzőkönyvben kell rögzíteni.
3.1. Alkalmazotti közösség
Az alkalmazotti közösségnek az óvodában foglalkoztatott valamennyi közalkalmazott a tagja. A munkavégzéssel kapcsolatos jogaikat és kötelességeiket a Munka Törvénykönyve és a Közalkalmazottak jogállásáról szóló törvény szabályozza.
Az alkalmazotti közösség tagjainak részletes feladatait a személyre szóló munkaköri leírások szabályozzák.
Az alkalmazotti közösséget és azok képviselőit jogszabályban meghatározott részvételi, javaslattételi, véleményezési, egyetértési és döntési jog illeti meg.
Részvételi jog: illeti meg az intézmény minden dolgozóját és közösségét, azokon a rendezvényeken, amelyekre meghívót, meghívást kap.
Véleményezési jog: az intézmény megszűntetésével, átszervezésével, feladatának megváltoztatásával, nevének megállapításával, költségvetésének meghatározásával és módosításával, vezetőjének megbízásával és megbízásnak visszavonásával kapcsolatosan. a jogszabályokban biztosított véleményezési és javaslattételi joggal rendelkező közösségeken kívül az óvoda működési körébe tartózó kérdésekben javaslatot tehet, véleményt nyilváníthat az óvoda minden közalkalmazottja. Az elhangzott javaslatokat és véleményeket a döntés előkészítés során a döntési jogkör gyakorlójának mérlegelnie kell.
A döntési jogkör gyakorlójának az írásban kifejtett javaslattal, véleménnyel kapcsolatos álláspontját a javaslattevővel, véleményezővel közölni kell.
Az alkalmazotti közösség értekezlete biztosítja a szakmai munkát végző pedagógusok, valamint a nevelő-oktató munkát közvetlenül segítő pedagógiai asszisztens és a dajkák együttműködését.
3.2. Nevelőtestület
A nevelőtestület a Köznevelési törvény alapján meghatározott jogosítványokkal rendelkező testület, amely a nevelési intézmény pedagógusainak közössége, nevelési kérdésekben, ami intézmény legfontosabb tanácskozó és határozathozó szerve. A nevelőtestület tagja az óvoda valamennyi pedagógusa.
Pedagógusok fő feladata:
Köznevelési törvény 62. §
· Az óvodai nevelés keretében a gyermekekkel való pedagógiai célú közvetlen foglalkozás, az ONOAP és a helyi Pedagógiai Program szellemében.
· A rájuk bízott gyermekek harmonikus személyiségfejlesztése az egyéni képességek figyelembevételével: integrálás, tehetséggondozás, differenciálás. Testi és lelki egészségük fejlesztése, megóvása, munka és balesetvédelmi előírások betartása.
· A helyi Pedagógiai Programban és a munkatervben szereplő rendezvények, tevékenységek megszervezése, azokon aktív részvétel.
· Mind a gyermekek, mind a munkatársak, mind a szülők tekintetében közösségi együttműködés magatartás szabályainak megtartása.
Részletes feladataikat a munkaköri leírás határozza meg.
A nevelőtestület működésére vonatkozó általános szabályok:
A nevelőtestület jogállását, döntési, véleményezési és javaslattételi jogkörét a Nkt.70. § határozza meg.
A nevelőtestület a nevelési kérdésekben, a nevelési intézmény működésével kapcsolatos ügyekben a köznevelési törvényben és más jogszabályokban, továbbá az SZMSZ-ben meghatározott kérdésekben döntési, véleményező és javaslattevő jogkörrel rendelkezik.
A nevelőtestület döntési jogköre:
· a helyi Pedagógiai Program és módosításának elfogadása,
· a Szervezeti és Működési Szabályzat, házirend és módosításának elfogadása,
· a nevelési intézmény éves munkatervének elfogadása,
· a nevelési intézmény munkáját átfogó elemzések, értékelések, beszámolók elfogadása,
· az intézményvezetői pályázathoz készített vezetési programmal összefüggő szakmai vélemény kialakítása,
· a nevelőtestület képviseletében eljáró pedagógus kiválasztása,
· jogszabályokban meghatározott más ügyek.
A nevelőtestület véleményét ki kell kérni:
· a pedagógusok külön megbízásainak elosztása során,
· az óvodavezető-helyettes, intézkedési felelős megbízása, illetve a megbízás visszavonása előtt,
· munkaközösség-vezető megbízáskor,
· pedagógusok, gyermekek csoportbeosztásakor,
· a Nevelési Tanácsadó vagy a Szakértői Bizottság megkeresése a hetedikéletévét betöltött gyermek újabb nevelési évének megkezdéséhez szükséges engedély megadása esetén.
A nevelőtestület értekezletei:
a nevelőtestület feladatainak ellátása, szakmai kapcsolattartás a munkaterv szerint ütemezett nevelőtestületi értekezleten, illetve a rendkívüli nevelőtestületi értekezleten valósul meg. A nevelőtestület értekezleteit az óvoda munkatervében meghatározott napirenddel és iőponttal az óvoda vezetője hívja össze.
A nevelési év tervezett nevelőtestületi értekezletei:
· tanévnyitó,
· szakmai tréning,
· félévi értekezlet,
· tanévzáró értekezlet.
Rendkívüli neveléstestületi értekezlet kell tartani, ha:
· Az óvodavezető összehívja, s három nappal előbb történő kihirdetéséről intézkedik.
· A nevelőtestület kéri, a pedagógusok egyharmadának aláírásával, valamit az ok megjelölésével. Az értekezletet nevelési időn kívül a kezdeményezéstől számított nyolc napon belül össze kell hívni.
· A szülői szervezet kezdeményezi, akkor, ha a kezdeményezést a nevelőtestület elfogadta.
A nevelőtestületi értekezlet előkészítésével és lefolytatásával kapcsolatos rendelkezések:
A nevelőtestületi értekezletet az óvodavezető készíti elő. A nevelőtestület írásos előterjesztés alapján tárgyalja:
· a helyi Pedagógiai Program,
· SZMSZ, házirend,
· éves munkaterv,
· az óvodai munkára irányuló átfogó elemzés, beszámoló elfogadásával kapcsolatos napirendi pontokat és az előterjesztés írásos anyagát az óvodavezető a nevelőtestületi értekezlet előtt legalább nyolc nappal átadja a nevelőtestület tagjainak,
· jogszabályokban meghatározott más ügyekben.
A nevelőtestületi értekezlet levezetését az óvodavezető, akadályoztatása esetén az óvodavezető-helyettes látja el.
A nevelőtestület akkor határozatképes, ha tagjainak több mint a fele jelen van. Döntéseit és határozatait – kivéve jogszabályokban meghatározott titkos szavazás esetén – nyílt szavazással, egyszerű szótöbbséggel hozza. Ha a nevelőtestület egyszerű szótöbbséggel hozható döntésekor szavazategyenlőség keletkezik, a határozatot az óvodavezető szavazata dönti el. A nevelőtestület döntéseit határozati formában kell megszövegezni. A határozatokat nevelési évenként sorszámozni kell, azokat nyilvántartásba kell venni.
A nevelőtestületi értekezletről tartalmi, lényegkiemelő, emlékeztető jegyzőkönyvet kell készíteni. A jegyzőkönyvet az óvodavezető, a jegyzőkönyvezető és a nevelőtestület jelenlévő tagjai közül két hitelesítő írja alá. A jegyzőkönyvhöz csatolni kell a jelenléti ívet. A jegyzőkönyvet az értekezletet követő három munkanapon belül el kell készíteni.
A nevelőtestületi és alkalmazotti értekezletről készült jegyzőkönyv tartalmazza:
· a helye, időt, az értekezlet napirendi pontjait, az értekezletvezető, a jegyzőkönyvezető és hitelesítő nevét,
· a jelenlévők számát,
· az igazoltan, illetve igazolatlanul távollévők nevét,
· a meghívottak nevét,
· a jelenlévők hozzászólását,
· a módosító javaslatok egyenkénti megszavaztatását,
· a határozat elfogadásának szavazati arányát.
Az óvodavezetői megbízással kapcsolatos rendkívüli nevelőtestületi értekezlethez a nevelőtestület kétharmadának, az alkalmazotti közösség értekezletének határozatképességéhez az óvodában dolgozók kétharmadának jelenléte szükséges. A határozatképesség eldöntésénél figyelmen kívül kell hagyni azt, akinek közalkalmazotti jogviszonya szünetel, amennyiben a meghívás ellenére nem jelent meg. A nevelőtestület véleményét írásba foglalja. 
Az intézmény vezetésére vonatkozó program és fejlesztési elképzelések támogatásáról (vagy elutasításáról) a nevelőtestület titkos szavazással határoz, egyébként döntéseit nyílt szavazással hozza.
A nevelőtestület feladatkörébe tartozó ügyek átruházása:
A nevelőtestület valamennyi hatáskörének gyakorlási jogát fenntartja, jogszabályokban biztosított hatásköreinek gyakorlási jogát nem ruházza át.


3.3. A nevelőmunkát közvetlenül segítő dolgozók közössége
Dajkák:

Felettük az általános munkáltatói jogokat az intézményvezető gyakorolja. Jogszabályokban megfogalmazott és saját területüket érintő kérdésekben véleményezési és javaslattevő jogkörrel rendelkező közösséget alkotnak. Közvetlen felettesük az óvodavezető.

Munkáját a gyermek óvodai napirendjéhez igazodva az óvónők irányítása mellett szervezi és végzi.
Biztosítja a pedagógiai munkához szükséges higiénés feltételeket, közreműködik a gyermek egész napi gondozásában a környezet rendjének, tisztaságának megteremtésében.
Részletes feladataikat a munkaköri leírás határozza meg.

Felelőssége kiterjed a munkaköri leírásban található feladatkörre, továbbá a csoport textíliáival, evőeszközeivel, edényeivel a leltár szerint elszámol.
Beszámolási kötelezettsége szóban nevelési évzáró értekezleten történik.
Pedagógiai asszisztens:
Felettük az általános munkáltatói jogokat az intézményvezető gyakorolja. Munkáját a vezető által meghatározott munkabeosztás és szabályok betartásával, a mindenkor hatályos jogszabályok szellemében, az SZMSZ és munkaköri leírása alapján végzi.

Felelőssége: kiterjed a munkaköri leírásban található feladatkörre, a gondjára bízott gyermekek testi épségéért teljes körű felelősséggel tartozik.
Beszámolási kötelezettsége: évente egyszer szóban az óvodavezető felé. 
Részletes feladatait a munkaköri leírás tartalmazza.
3.4. Gyermekvédelmi felelős
Feladata:
· Koordinálja a pedagógusok prevenciós munkáját.
· Elkészíti az intézmény gyermekvédelmi programját, amely alapján tervezi, szervezi, irányítja, végzi az intézmény gyermekvédelmi munkáját, feladatait. 
· Segíti az intézményvezető gyermekvédelemmel kapcsolatos tevékenységét.
· Kapcsolatot tart a Családsegítő Szolgálattal, Gyermekjóléti Központtal és a gyermekvédelmi rendszerhez kapcsolódó intézményekkel.
A szülőket tanév elején tájékoztatni kell a gyermekvédelmi felelős személyéről, valamint arról, hogy hol, milyen időpontban kereshető fel.
Részletes feladatait a munkaköri leírás tartalmazza.
4. A vezetők és az óvodai szülői szervezet (SZMK) közötti kapcsolattartás rendje
Az óvoda, mint intézmény a szülői szervezetét a gyermekcsoportokban megválasztott szülői munkaközösségi tagok, képviselők közössége alkotja. A kapcsolattartás rendjét az általuk megalkotott és az intézmény vezetése által is elfogadott Szervezeti és Működési Szabályzat tartalmazza.
A szülők az Nemzeti köznevelési törvényben meghatározott jogaik és kötelességeik teljesítésének érdekében szülői szervezetet, illetve óvodaszéket hozhatnak létre. A szülői szervezet saját SZMSZ-éről, ügyrendjéről, munkatervének elfogadásáról, tisztségviselőinek megválasztásáról és képviseletéről saját maga dönt.

A szülői szervezet és az intézményvezető közötti kapcsolattartási rendje:
Az óvodai szintű szülői szervezet vezetőjével az intézményvezető, a csoportszintű ügyekben a csoport szülői szervezetének képviselőivel az óvodapedagógus, valamint az óvodapedagógus kompetenciáját meghaladó ügyekben az óvodavezető helyettes tart kapcsolatot. A szülők észrevételeiket, javaslataikat szóban, vagy írásban először a csoportban dolgozó óvodapedagógusokkal egyeztetik Ezt követően fordulhatnak az óvoda vezetőjéhez, aki az írásban benyújtott panaszokra, észrevételekre 15 napon belül írásban válaszol.
A szülői szervezet képviselőjét meg kell hívni a nevelőtestületi ülés azon napirendi pontjainak tárgyalásához, amelyekben a szülői szervezetnek véleményezési joga van.
Ha a szülői szervezet az intézmény működésével kapcsolatosan véleményt nyilvánított, vagy a nevelőtestület hatáskörébe tartozó ügyben javaslatot tett, a vélemény és a javaslat előterjesztéséről – 8 napon belüli rendkívüli nevelőtestületi értekezlet összehívásával – az óvodavezető gondoskodik. 
A meghívás a napirendi pont írásos anyagának legalább 8 nappal korábbi átadásával történhet.
Az intézmény vezetője a szülői szervezet elnökét legalább félévente tájékoztatja az intézményben folyó nevelőmunkáról és a gyermekeket érintő kérdésekről.

A szülői szervezet részére biztosított jogok:

Az intézményvezető kiemelt feladata, hogy a szülői szervezet számára biztosítsa azokat a dokumentumokat, információkat, így különösen, hogy a szülői szervezet élhessen a véleménynyilvánítási, javaslattevő jogával, ennek keretében véleményt nyilváníthasson, javaslatot tehessen az alábbi esetekben:

· az SZMSZ elfogadásakor,
· a működés rendje, a gyermekek fogadása,
· a vezetők intézményben való benntartózkodása,
· belépés és benntartózkodás rendje, azok részére, akik nem állnak jogviszonyban az óvodával,
· a vezetők és a szülői szervezet közötti kapcsolattartás módja,
· az ünnepélyek, megemlékezések rendje,
· rendszeres egészségügyi felügyelet és ellátás,
· az adatkezelési szabályzat elfogadásakor gyermekeik személyes adatainak kezelésével kapcsolatban,
· a házirend elfogadásakor,
· a szülőket anyagilag is érintő ügyekben,
· a gyermekek nagyobb csoportját érintő kérdésekben,
· az óvoda és a család kapcsolattartási rendjének kialakításában,
· a munkatervnek a szülőket is érintő részében,
· a hit és vallásoktatás helyének és idejének meghatározásában,
· vezetői pályázatnál,
· az intézmény megszüntetésével, átszervezésével, feladatának megváltoztatásával, nevének megállapításával, költségvetésének meghatározásával és módosításával, vezetőjének megbízásával és megbízásának visszavonásával kapcsolatosan.

A szülői szervezet képviselői minden értekezlet után kötelesek a következő csoportos szülői értekezleten beszámolni a mindenkit érintő információkról.

A szülői szervezet vezetőjének feladata, hogy:

· a hatáskörébe utalt jogköreit a rendelkezésre álló időn belül gyakorolja,
· megadja a döntéseivel, hatáskör gyakorlásával kapcsolatban kialakított álláspontjáról szükséges tájékoztatást az érintett szerveknek,
· a szülői szervezet jogszabályban meghatározott véleményezési és javaslattevő jogkörének eseteiben eljárva köteles írásban nyilatkozni.

A szülői szervezet és az intézményvezető közötti kapcsolattartási formái jellemzően:

· személyes megbeszélés, tanácsadás, szervezési tevékenység a szülői szervezet vezetőjével,
· munkatervek egymás részére történő megküldése,
· értekezletek, ülések,
· szülői szervezet képviselőjének meghívása a nevelőtestületi értekezletre,
· a nevelőtestület képviselőjének meghívása a szülői szervezet ülésére,
· írásbeli tájékoztatók a nevelőtestület, illetve a szülői szervezet jogkörébe tartozó ügyekről, egymás írásbeli tájékoztatása a jogkör gyakorlásokhoz,
· azon dokumentumok, iratok átadása, melyek a nevelőtestület, illetve a szülői szervezet jogkör gyakorlása eredményeként keletkeztek (határozat kivonatok),
· óvodán belül megfelelő helység, szükséges berendezés biztosítása.

A szülői szervezet aktuális tisztségviselőit, illetve elérhetőségüket a szülői szervezet szervezeti és működési szabályzata tartalmazza, melyet a szülői szervezet köteles nyilvánosságra hozni.
Az óvodai Szülői Szervezet feladata, hogy éljen a jogszabály, és az óvoda belső szabályzataiban megadott jogosítványaival, jogainak gyakorlásával


9. A külső kapcsolatok rendszere, formája és módja


Az intézmény a feladatok elvégzése, a gyermekek egészségügyi, gyermekvédelmi és szociális ellátása, valamint a beiskolázás érdekében és egyéb ügyekben rendszeres kapcsolatot tart fenn más intézményekkel, szervezetekkel.

1. Általános Iskola

Az óvoda vezetője, pedagógusai rendszeres kapcsolatot tartanak a körzet szerinti iskola igazgatójával, pedagógusaival. /”KEREK VILÁG” program szerint/
A kapcsolattartás célja az iskolába lépő gyermekek beilleszkedését megkönnyítő együttműködés kialakítása. A kapcsolattartó pedagógus személye az évenkénti munkatervben kerül meghatározásra.

Kapcsolattartó: az óvoda vezetője és az adott nevelési évre megbízott óvodapedagógus.

 A kapcsolat tartalma: a gyermekek iskolai beilleszkedésének segítése az óvoda-iskola átmenet megkönnyítése.

A kapcsolat formája: 
· szóbeli, írásbeli, elektronikus levél formájában tájékoztatás, egyeztetés,
· kölcsönös látogatás, 
· közös szakmai fórum, rendezvényeken való részvétel, szülői értekezlet.
· pedagógusok szakmai programjai,
·  óvodások iskolával való ismerkedése,
· ünnepélyeken, szakmai programokon való kölcsönös részvétel,
· közös értekezletek,
· volt óvodásokkal kapcsolatos után követéses vizsgálat,
· közös gyermekelőadások,
· környezetvédelmi világnapok rendezvényein részvétel.

Gyakoriság: nevelési évenként az iskolai beiratkozás előtt, illetve nevelési évenként az első félévet követően. Az óvoda biztosítja, hogy az információit a szülők felé továbbítja.


2. A rendszeres egészségügyi felügyelet és ellátás rendje

A gyermekek rendszeres egészségügyi felügyeletére vonatkozó feladatellátás alapja a fenntartó és az egészségügyi szolgáltató által megkötött megállapodás tartalma.
Kapcsolattartó: az intézmény vezetője.
Feladata: biztosítja a munkafeltételeket, gondoskodik a gyermekek felügyeletéről, vizsgálatokra való előkészítéséről, a szülők tájékoztatásáról.
A kapcsolat tartalma: a gyermekorvos a gyermekek egészségügyi ellátását és az egyéb egészségügyi feladatokat az óvoda vezetőjével egyeztetett rend szerint, együttműködve végzi a preventív munkát.
A védőnő feladatkörébe tartozó feladatokat az 51/1997. (XII. 18.) NM rendelet szabályozza.
Segíti az óvoda pedagógiai programját képező testi, lelki, mentális egészség fejlesztését, és a gyermekeket veszélyeztető bántalmazásnak a megelőzését.
A kapcsolat formája: egészségügyi vizsgálat, szűrés, beutalás kezelésre, konzultáció, dokumentumelemzés.
Gyakoriság: nevelési évenként a feladatra szóló megállapodás tartalma szerint.


3. Tanulási Képességeket Vizsgáló Szakértői és Rehabilitáció Bizottsággal, és a Nevelési Tanácsadóval

Kapcsolattartó: az óvoda vezetője, és az adott nevelési évben érintett óvodapedagógus.
A kapcsolat tartalma: a gyermekek speciális vizsgálata, egyéni fejlesztése, a beiskolázás segítése, valamint tanácsadás nevelési kérdésekben, szakvélemény kérése, a gyermek fejlettségével, személyiségével, magatartásával összefüggő az iskolai alkalmasság, felkészültség megállapítására, a gyermekek Nevelési Tanácsadóban történő fejlesztésére, foglalkozására.
A kapcsolat formája: vizsgálat kérése, kölcsönös tájékoztatás, esetmegbeszélés, konzultáció, szülői értekezleten való részvétel, telefonálás.
A kapcsolattartás formája elsősorban eseti. Az óvodavezető, konzultációs kapcsolatot tarthat a Nevelési Tanácsadóval a vizsgálatra küldött, vagy fejlesztő foglalkozásokon résztvevő gyermekekkel kapcsolatban.
Gyakoriság: nevelési évenként a beiskolázást megelőzően, illetve az óvodapedagógus, logopédus és óvónők jelzése alapján szükség szerint.

4. Logopédus és az óvoda kapcsolata
Kapcsolattartó: az óvoda vezetője, és az adott nevelési évre a munkatervben megbízott óvodapedagógus.

A kapcsolat formája: vizsgálat kérése, fejlesztés, kölcsönös tájékoztatás, esetmegbeszélés, konzultáció, szülői értekezleten való részvétel.

Az óvoda ingyenes logopédiai szolgáltatását az óvoda logopédusa megbízási szerződéssel biztosítja, a fenntartó által megállapított óraszámban.

Gyakoriság: A logopédus rendszeres kapcsolatot tart az óvodapedagógusokkal, konzultáció, információ átadás, a logopédiai ellátás eredményessége, értékelése a nevelési év elején – végén.

5. Gyermekjóléti szolgálat, családsegítő szolgálat, gyámügyi hivatal

Kapcsolattartó: óvodavezető, illetve egyeztetést követően a gyermekvédelmi felelős.

A kapcsolat tartalma: a gyermekek veszélyeztetettségének megelőzése és megszüntetése, esélyegyenlőség biztosítása, prevenció.

A kapcsolat formája, lehetséges módja: esetmegbeszélésen, előadásokon, rendezvényeken való részvétel segítség kérése a Gyermekjóléti Szolgálattól, ha a gyermeket veszélyeztető okokat pedagógiai eszközökkel nem tudja megszüntetni, valamint minden olyan esetben, amikor a gyermekközösség védelme miatt ez indokolt.
· A Gyermekjóléti Szolgálat értesítése - ha az óvoda a beavatkozását szükségesnek látja,
· Amennyiben további intézkedésre van szükség, az óvoda megkeresésére a Gyermekjóléti Szolgálat javaslatot tesz arra, hogy az óvoda a gyermekvédelmi rendszer keretei között milyen intézkedést tegyen.
· Esetmegbeszélés - az óvoda részvételével a szolgálat felkérésére. 
· Közös intézkedési terv kidolgozása a hátrányos helyzet csökkentésére, prevenciójára.
· Kapcsolatfelvétel, ha a gyermek indokolatlanul hiányzik, vagy igazolatlan hiányzásának száma eléri és meghaladja a 10 napot.
· A szülők tájékoztatása (a Gyermekjóléti Szolgálat címének és telefonszámának intézményben való kihelyezése), lehetővé téve a közvetlen megkeresését.

Gyakoriság: nevelési évenként minimum 2 alkalommal, illetve szükség szerint.
A gyermekvédelmi feladatok kompetencia elvű meghatározását az óvoda nevelési programja tartalmazza.


6. Fenntartó

Kapcsolattartó: óvodavezető, óvodavezető-helyettes.

A kapcsolattartás tartalma: az intézmény optimális működtetése, a fenntartói elvárásoknak való megfelelés, illetve az intézmény érdekeinek képviselete.

Az intézmény és a fenntartó kapcsolata folyamatos, mely kiterjed:
· az intézmény működésével, működtetésével összefüggő feladatok ellátására,
· az intézmény személyi és tárgyi költségvetésének, fejlesztésének – felújításának tervezése, megállapítása, módosítása, végrehajtása,
· az intézmény heti és nyári nyitvatartási idejének megállapítása,
· az intézménybe történő jelentkezés idejének meghatározása,
· az intézmény alapdokumentumainak előterjesztésére, ha erre szükség van,
· az intézmény pénzügyi-gazdálkodási tevékenységére,
· az intézmény gazdálkodási, törvényességi ellenőrzésére,
· az intézmény szakmai munkájának eredményességére, a szakmai munka értékelésére,
· a program alapján végzett értékelések nyilvánosságra hozására,
· az étkezési – térítési díjak megállapítása, befizetés szabályainak megállapítása, szociális alapon adható kedvezmények elbírálása,
· gyermekvédelemmel, gyermekbalesetekkel kapcsolatos dokumentációk, intézkedések,
· ünnepek, megemlékezések, hagyományápolás.

A kapcsolattartás formái: szóbeli tájékoztatás, beszámolók, jelentések, egyeztető tárgyalások, értekezleten való részvétel, a fenntartó rendelkezéseinek átvétele, végrehajtása, speciális információ szolgáltatás az intézmény működéséhez, gazdálkodásához, szakmai munkájához kapcsolódóan, statisztikai adatszolgáltatás, az intézmény működésének és tartalmi munkájának értékelése, elektronikus levelezés.

Gyakoriság: éves munkaterv, éves beszámoló és szükség szerint



7. Művelődési ház, gyermekprogramokat ajánló kulturális intézménye, szolgáltatók

Kapcsolattartó: óvodavezető, és az adott évre megbízott óvodapedagógus.

A kapcsolattartás tartalma: színvonalas gyermekműsorok, előadások szervezése, lebonyolítása.

A kapcsolattartás formája: intézményen belül, és intézményen kívüli kulturális programok látogatása a gyermekekkel, illetve ajánlása a szülők felé.

Formái:
· szóbeli, írásbeli tájékoztatás,
· gyermek előadások közös szervezése,
· gyermeknap szervezésében való közreműködés,
· hagyományápolás: ünnepségeken, rendezvényeken való részvétel,
· könyvtárlátogatás.

Gyakorisága: az adott nevelési évre szóló munkatervben meghatározva, a szülői szervezet véleményének kikérésével.


8. Egyházak és az óvoda kapcsolata

Kapcsolattartó: Az egyházak képviselőjével az óvodavezető tartja a kapcsolatot.

A kapcsolat tartalma: Vallásgyakorlással összefüggő jogok, kötelezettségek megállapítása az alkalmazottakra az Nkt. Vhr.3. § (8) foglaltak megtartásával történik.

Az óvodás gyermekek részére a történelmi egyházak által nyújtott hittan, szülői igény szerint, szakképzett hitoktatóval szervezhető, akit az egyház és szülők bíznak meg. Az óvoda biztosítja a vallási neveléshez szükséges helyet és az eszközöket. A hit és vallásoktatás idejének és helyének meghatározásához be kell szerezni a szülői szervezet véleményét.


9. Pedagógiai Szakmai Szolgáltatás

Kapcsolattartó: óvodavezető

A kapcsolat tartalma: Az óvodavezető kapcsolatot tart a pedagógiai szakmai szolgáltatások ellátására létrehozott intézményekkel.
· A PSZ éves munkatervének, továbbképzési tervének, havi programterveinek megismerése, az érdeklődés szerinti részvétel biztosítása.
· Megjelenő igény szerint szakmai segítség kérése.
· Szaktanácsadó, PSZ munkatársak meghívása szakmai napjainkra.





10. Belépés és benntartózkodás azok részére, akik nem állnak jogviszonyban az intézménnyel


Külön engedély és felügyelet nélkül tartózkodhat az intézményben a gyermeket hozó és a gyermek elvitelére jogosult személy arra az időtartamra, amely:
· A gyermek érkezésekor: a gyermek átöltöztetéséhez és óvónőnek felügyeletre átadásához, valamint a kísérő távozásához szükséges.
· A gyermek távozásakor: a gyermek óvónőtől való átvételéhez, átöltöztetéséhez, valamint a távozáshoz szükséges.

Ezekben az időpontokban, az intézmény dolgozói meghatározott rend szerint tartanak ügyeletet.

Külön engedély és felügyelet mellett tartózkodhat az intézményben
· a gyermeket hozó és a gyermek elvitelére jogosult személy akkor, ha nem az intézmény nyitvatartási rendjében meghatározott időben érkezik az intézménybe, 
· valamint minden más személy.

A külön engedélyt az óvoda vezetőjétől kell kérni. Csak az általa adott szóbeli engedély, és szükség szerint, egy dolgozó felügyelete mellett lehet az intézményben tartózkodni.

Az intézménnyel jogviszonyban nem állók intézménybe lépése, benntartózkodása, a következők szerint történhet:
· Az óvodába érkezőt fogadó alkalmazott az illetőt az óvodavezető irodájába kíséri, aki belépéséhez kapcsolódóan rendezi, intézi kérését.
· A pedagógiai asszisztens a feladatkörét meghaladó ügyekben jelentkező külső személyeket az óvodavezetőnek jelenti be. 
· A fenntartói, szakértői, szaktanácsadói és egyéb hivatalos látogatás az óvodavezetővel való egyeztetés szerint történik.
· Az óvodai csoportok, és foglalkozások látogatását más személyek részére az óvodavezető engedélyezi.

Ügynökök, üzletkötők, kereskedők belépésének, benntartózkodásának szabályai:
· Belépésüket kötelező módon jelezni kell az óvodavezetőnek.
· Benntartózkodásuk, tevékenységük vezeti engedélyhez kötött, aki döntése meghozatalában kötelező módon veszi figyelembe az intézmény jellegét.

Az intézmény vezetője engedélyezheti kereskedők belépését, benntartózkodását:
· jótékonysági programokon,
· gyerekek részére szervezett programokon,
· ünnepkörökhöz kötődő gyermekkönyv terjesztésekor,
· az óvoda dologi beszerzéseihez kötődő ajánlatok megismerésekor (játék, tisztítószer, könyv…),
· A benntartózkodás az óvodavezető által jelölt helyiségben történik.

A belépés, benntartózkodás engedélyezése minden esetben előzetesen egyeztetett időpontban, megfelelő információk beszerzését követően történhet.
Alkalmi ügynökök, kereskedők belépése, benntartózkodása TILOS!


11. Az intézményben folytatható reklámtevékenység

Az intézményben reklámtevékenységet folytatni tilos, kivéve, ha a reklám a gyermekeknek szól és az egészséges életmóddal, a környezetvédelemmel, vagy társadalmi, közéleti, kulturális tevékenységgel függ össze.
A reklámtevékenység engedélyeztetése:
· A megengedett jellegű reklám, szórólap elhelyezését minden esetben az óvodavezető, vagy a vezető – helyettes jóváhagyása után lehet az óvodában kifüggeszteni.

Az intézményi hirdetőtábla használatának szabályai:
A hirdetőtáblára csak az intézmény vezetője által megbízott személy tehet ki hirdetményeket
(szórólapokat, plakátokat). Minden hirdetményen szerepelnie kell az óvoda körbélyegzőjének. Szülői, illetve más idegen személy nem tehet ki hirdetést a faliújságra a vezető engedélye nélkül.
Politikai hirdetmények, vallási hovatartozásra vonatkozó hirdetmények kifüggesztése szigorúan tilos.
A vezető, illetve a vezető helyettes kötelessége a hirdetőtábla rendszeres napi ellenőrzése.


12. Az intézmény dokumentumai

1. Az intézmény által készített, az óvoda működését meghatározó dokumentumok

· Éves munkaterv: meghatározza az óvodai nevelési év helyi rendjét.
Elkészíti: az óvodavezető, a nevelőtestület, a szülői közösség és a fenntartó véleményének kikérésével.

· SZMSZ: meghatározza az intézményi működés szabályait, valamint belső és külső kapcsolatokra vonatkozó rendelkezéseket rögzíti jogszabály előírásai alapján.
Elkészíti: az óvodavezető, jóváhagyja, elfogadja a nevelőtestület, véleményezi a szülői közösség, egyetértési jogot gyakorol a fenntartó.

· Házirend: a gyermeki jogok és kötelességek gyakorlásával, a gyermekek óvodai életrendjével kapcsolatos rendelkezéseket rögzíti.
Elkészíti: az óvodavezető, jóváhagyja, elfogadja a nevelőtestület, véleményezi a szülői közösség, egyetértési jogot gyakorol a fenntartó.

· Pedagógiai Program: az Óvodai Nevelés Országos Alapprogramja alapján készített helyi Pedagógiai Program, amely meghatározza az óvodai nevelés alapelveit, értékeit, célkitűzéseit, a nevelési feladatokat, tevékenységeket.
Elkészíti, elfogadja a nevelőtestület, jóváhagyja az óvodavezető, egyetértési jogot gyakorol a fenntartó.

2. Az intézmény dokumentumainak nyilvánossága, elhelyezése

A felsorolt működési alapdokumentumok őrzése és nyilvános dokumentumként kezelése az óvodavezető feladata. Irattári elhelyezésük kötelező.

A nyilvánosságot biztosítandó, az említett működési alapdokumentumok kihelyezése a következő helyekre történjen meg:
· fenntartó,
· intézményi honlapunk, (ha van)
· az óvodavezetői iroda,
· KIR
A dokumentumokba betekinthetnek a pedagógusok, a szülők, és az intézménnyel jogviszonyban nem állók is.

Tájékoztatás a Pedagógiai Programról:

A szülők bármely szülői értekezleten tájékoztatást kérhetnek az óvoda vezetőjétől, vezető- helyettesétől és a csoportos óvodapedagógusoktól.

· A Pedagógiai Programmal kapcsolatos kérdéseket a nevelési év ideje alatt bárki, bármikor feltehet az intézmény vezetőjének, aki azokra az ügyintézési határidőn belül érdemi választ ad. Ennek pontos időpontja a szülővel történő előzetes egyeztetés alapján kerül meghatározásra.

· Szóbeli érdeklődésre, szóbeli tájékoztatást kaphat az óvoda képviseletére jogosult személyektől.

· Írásbeli kérés a nevelési év ideje alatt bármikor benyújtható az óvodavezető- helyettesnek címezve, aki az ügyintézési határidőn belül írásbeli tájékoztatást nyújt.

Tájékoztatás a házirendről:

Az óvodapedagógus minden nevelési év első szülői értekezleten tájékoztatást adnak a házirendről.
Az új beiratkozó kiscsoportos gyermekek szüleinek a beiratkozáskor a házirend fénymásolt példányait - a szülő által történő aláírásával - átadjuk. A házirend és az éves munkaterv, különösen ennek - esemény naptára - elhelyezésre kerül a nevelői szobában is.

Az Internetes nyilvánosságra vonatkozó feladatok:

A köznevelési törvény és annak végrehajtási rendeletei írja elő, hogy amennyiben az intézménynek van honlapja, azon az alapdokumentumok közül mit kell nyilvánosságra hozni.

3. Iratkezelés és ügyintézés szabályai

A nevelési intézménybe érkezett vagy az óvodában keletkezett iratok kezelésének részlete rendje az iratkezelési szabályzatban rögzített.

Iratkezelés főbb szabályai:
· Az óvodába érkezett, vagy ott keletkezett iratokat iktatni kell.
· A személyesen benyújtott iratok átvételét aláírással, dátummal igazolni kell.
· Felbontás nélkül kell a címzetthez továbbítani a névre szóló leveleket, iratokat, továbbá a K.T., szakszervezet, SZMK, és további hivatalos iratokat, amelynek a felbontási jogát az óvodavezető fenntartotta magának.
· Az óvoda által kiadott iratoknak tartalmazni kell az intézmény nevét, címét, OM azonosítóját, az ügyintézés megnevezését, helyét, idejét, valamint az ügyirat aláírójának nevét, beosztását az intézmény körpecsétjével ellátva.
· Amennyiben az ügy jelleg megengedi elektronikus levélben is intézhető a tájékoztatás, de ügyirat esetében az elektronikus levelet nyomtatás után aláírással, pecséttel hitelesíteni és iktatni kell.


4. Az óvodában kötelezően használt nyomtatványok

· felvételi - előjegyzési napló,
· felvételi – mulasztási napló,
· óvodai csoportnapló,
· óvodai törzskönyv,
· óvodai szakvélemény,
Ezen nyomtatványokat az óvoda nevével, OM azonosítójával, nevelési év megjelölésével, az óvodavezető aláírásával és bélyegzővel kell ellátni.


13. A gyermekek adatainak kezelése

Az óvoda a gyermek alábbi adatait tartja nyilván:

· Gyermek neve, születési helye és ideje, neme, állampolgársága, lakóhelyének – tartózkodási helynek címe, TAJ száma, oktatási azonosító száma, nem magyar állampolgárság esetén, Magyarország területén való tartózkodás jogcíme, tartózkodási okirat száma.
· Szülő, törvényes képviselő neve, lakó-tartózkodási hely címe, telefonszáma.
· Gyermek fejlődésével kapcsolatos adatok.

Az óvoda az alábbi iratokon kezeli a gyermekek személyes adatait:

· óvodai jogviszony létesítésével, szüneteltetésével, megszűnésével,
· gyermek jelenlétével, mulasztásával,
· gyermekek étkeztetésével,
· gyermek balesetek vezetésével,
· BTM és SNI gyermekek fejlesztésével, fejlődésével,
· DIFER méréssel,
· gyermekek oktatási azonosító igénylésével és jogviszony létesítésével kapcsolatos nyomtatványokon.

Adatok továbbításának lehetőségei:
· A gyermekek személyes és statisztikai adatait az Oktatási Hivatalnak.
· A gyermekek átvétellel kapcsolatos személyes adatait a két óvoda között.
· SNI illetve BTM nehézségekkel küzdő gyermekek erre vonatkozó adatait a Pedagógiai Szakszolgálat intézményei és az óvoda között.
· A gyermek fejlődésével, valamint az iskolába lépéshez szükséges fejlettség elérésével kapcsolatos adatait a szülőknek, Pedagógiai Szakszolgálat intézményeinek, valamint az iskolának.
· Óvodai szakvéleményt jegyzőnek, iskolának, szülőnek.
· A gyermekek egészségügyi vizsgálatával kapcsolatos adatokat a gyermekorvosnak, fogorvosnak, védőnőnek.
· A hátrányos helyzetű, illetve veszélyeztetett gyermekek adatait a gyermekvédelmi felelősnek, Családsegítő-gyermekjóléti Szolgálatnak, Gyámhatóságnak, jegyzőnek.

Titoktartási kötelezettség:

A pedagógusokat, nevelőmunkát közvetlenül segítő alkalmazottakat, továbbá akik közreműködnek a gyermekek felügyeletében és ellátásában titoktartási kötelezettség terheli.
E kötelezettség a foglalkozási jogviszony megszűnése után is fenn áll.

A titoktartási kötelezettség nem terjed ki a nevelőtestület tagjainak egymás közti, nevelési értekezleten, illetve megbeszéléseken történő, a gyermek fejlődésével összefüggő megbeszélésekre.

14. Közzétételi lista


1. A nevelési-oktatási intézmények közzétételi listában szereplő dokumentumok

· a felvételi lehetőségről szóló tájékoztató,
· a beiratkozásra meghatározott idő, a fenntartó által engedélyezett csoportok száma,
· köznevelési feladatot ellátó intézményegységenként a térítési díj, a tandíj, egyéb díjfizetési kötelezettség (a továbbiakban együtt: díj) jogcímét és mértékét, továbbá nevelési évenként az egy főre megállapított díjak mértéket, a fenntartó által adható kedvezményeket, beleértve a jogosultsági és igénylési feltételeket is
· a fenntartó nevelési intézmény munkájával összefüggő értékelésének nyilvános megállapításait és idejét, a köznevelési alapfeladattal kapcsolatos – nyilvános megállapításokat tartalmazó – vizsgálatok, ellenőrzések felsorolását, idejét, az Állami Számvevőszék ellenőrzéseinek nyilvános megállapításait, egyéb ellenőrzések nyilvános megállapításait,
· a nevelési intézmény nyitva tartásának rendjét, éves munkaterv alapján a nevelési évben, tervezett jelentősebb rendezvények, események időpontjait,
· a pedagógiai-szakmai ellenőrzés megállapításait a személyes adatok védelmére vonatkozó jogszabályok megtartásával,
· a Szervezeti és Működési Szabályzatot, a házirendet és a Pedagógiai Programot tartalmazza.

2. Az óvoda közzétételi lista tartalmazza

· az óvodapedagógusok számát,
· iskolai végzettségüket, szakképzettségüket,
· a dajkák számát, a dajkák iskolai végzettségét, szakképzettségét,
· az óvodai csoportok számát, az egyes csoportokban a gyermekek létszámát.

Az ehhez tartozó adatokat minden év szeptember 30-ig át kell adni az óvodai honlap kezelésével megbízott rendszergazda részére.



Az adatközlés időpontja: 
Az óvodavezető az adatokat október 1-jei állapotnak megfelelően október 15.-ig továbbítja a KIR részére, az intézményi jóváhagyott dokumentumokkal együtt. Ezzel egy időben, kérelmet nyújt be a Hivatal felé, hogy a KIR-ben feldolgozott dokumentumokat az intézmény saját honlapján is megjelentethesse. Tartalmát szükség szerint, de legalább nevelési évenként, egyszer, az OSAP - jelentés megküldését követő tizenöt napon belül felül kell vizsgálni. A közzétételi lista kizárólag közérdekű statisztikai adatokat tartalmazhat.

Felelős: intézményvezető
A pedagógiai program másolati példánya minden csoportban is megtalálható, ami a szülők számára nyomtatott formában bármikor hozzáférhető.
A dokumentumok elhelyezéséről és a szóbeli és írásbeli tájékoztatás megkérésének módjáról a szülők a nevelési év kezdésekor tájékoztatást kapnak az óvodavezetőtől.

Az óvoda lehetőséget biztosít arra, hogy a szülők az óvodai beiratkozás előtti nyílt napokon is választ kapjanak kérdéseikre.

Tájékoztatás a tanulmányi segédletekről, taneszközökről, ruházati és más felszerelésekről, amelyekre a következő nevelési évben a nevelő munkához szükség lesz.
Felelős: óvodavezető
Időpont: a megelőző nevelési év évzáró szülői értekezlete.


15. Lobogózás szabályai

 „A nemzeti lobogót állandóan kitűzve kell tartani.”
A kormányrendelet a középületek fel lobogózásának egyes kérdéseiről előírja a középületek számára a megfelelő méretű zászló kitűzését, illetve a fel lobogózás szabályait.
A zászló állandó minőségének megtartásáról a vezető gondoskodik.


16. Vagyonnyilatkozat tételi kötelezettség vezetői beosztást betöltők részére

A vagyonnyilatkozat-tétel személyi hatálya kiterjed az óvoda alkalmazásában álló mindazon személyre, aki döntésre vagy ellenőrzésre jogosult, azaz:
· az intézmény vezetője,
· az intézményvezető-helyettese.

A vagyonnyilatkozat-tétel esedékessége
· a vagyonnyilatkozat-tételi kötelezettséget megalapozó jogviszony, beosztás létrejötte, munka- vagy feladatkör betöltése érdekében azt megelőzően,
· a vagyonnyilatkozat-tételi kötelezettséget megalapozó jogviszony, beosztás-munka vagy feladatkör megszűnését követő 30 napon belül.
· A vagyonnyilatkozat-tételi kötelezettséget megalapozó jogviszony, beosztás, munka vagy feladatkör fennállása alatt az első vagyonnyilatkozatot követően, ha a törvény eltérően nem rendelkezik 2 évenként (június 30-ig) köteles eleget tenni.



A vagyonnyilatkozat őrzésért felelős személy:
Az óvodavezető esetében a fenntartó, az óvodavezető helyettes esetében pedig a munkáltatói jogkört gyakorolja, az óvodavezető.

A vagyonnyilatkozat-tételi kötelezettség teljesítése:
A vagyonnyilatkozatot a vagyonnyilatkozat-tétel napján fennálló érdekeltségi és vagyoni helyzetről, valamint a vagyonnyilatkozat-tétel időpontját megelőző öt naptári évben szerzett bármilyen jogviszonyból származó jövedelemről kell kitölteni.

A vagyonnyilatkozat átadásának, nyilvántartásának, tárolásának szabályai:
· A vagyonnyilatkozat-tételi kötelezettség fennállásáról a szükséges nyomtatványokat is tartalmazó tájékoztató átadásáról a munkáltató gondoskodik.
· A vagyonnyilatkozat egyik példányát a nyilvántartásba vétel után a kötelezettnél marad, másik példányát az őrzésért felelős (az egyéb iratoktól elkülönítetten) kezeli.
· A nyilatkozó és a munkáltató megbízásából az őrzésért felelős a boríték lezárására szolgáló felületen elhelyezett aláírásával egyidejűleg igazolja, hogy a nyilatkozat átadására zárt borítékban kerül sor. Az őrzésért felelős személy a nyilatkozatot nyilvántartási azonosítóval látja el. /Az azonosító betűjelből és számsorból áll./
· A vagyonnyilatkozatot tartalmazó borítékot – a nyilatkozó és az őrzésért felelős példányát is – csak a jogszabályban meghatározott vagyonosodási vizsgálat során az eljáró szerv bontja fel.
· A vagyonnyilatkozat-tételi kötelezettség teljesítését az őrzésért felelős személy ellenőrzi. A nyilatkozat tartalmát abban az esetben ismerheti meg, ha a jogszabály rendelkezései szerint döntenie kell a vagyongyarapodási vizsgálat kezdeményezéséről.
· A jogszabályszerűen lezárt vagyonnyilatkozat elhelyezése a vezető esetében a fenntartónál, a helyettes esetében az intézmény páncélszekrényben történik.


17. A telefonhasználat eljárásrendje

A dolgozó a mobil telefonját a gyermekekkel való foglalkozás teljes idejében, néma állapotban tarthatja magánál és csak kivételes, sürgős esetben használható. Az intézményi vonalas telefon kivételes, sürgős esetben használható magáncélra. Az arra rendszeresített füzetben minden dolgozó köteles rögzíteni telefonbeszélgetéseinek: számát, időpontját, tárgyát. A pedagógus a gyermekek között munkaidejében mobiltelefonját magáncélú beszélgetésre sem a csoportszobában sem az udvaron nem használhatja.

18. A helyiségek használati rendje

Az óvoda zárva tartásának ideje alatt a hivatalos ügyek intézésére külön ügyeleti rend szerint tar nyitva. Az ügyeleti rendet az óvoda vezetője a fenntartóval egyeztetve határozza meg, és azt a szülők és az alkalmazotti közösség tudomására hozza értesítés formájában.
Az óvoda működési rendjére vonatkozó szabályozást az óvoda Házirendje tartalmazza: az óvoda helyiségeinek használatára, a gyermekek kíséretére, az étkeztetésre vonatkozóan.
A dohányzás szabályaira vonatkozó előírásokat a magasabb jogszabályok szabályozzák.
A dolgozók az intézmény helyiségeit nyitvatartási időben akkor és oly módon használják, hogy az ne veszélyeztesse a nevelő-oktató tevékenységet, és az intézmény egyéb feladatainak ellátását. 
Ha az intézményi alkalmazott a nyitvatartási időn túl igénybe kívánja venni az óvoda helyiségeit, ezt az intézményvezetőtől írásban kell kérvényeznie, a használat céljának és időpontjának megjelölésével.
Az intézmény helyiségeinek nyitvatartási időn kívüli használatát indokolt esetben a vezető írásban engedélyezi. A nyitva tartástól eltérő időponttól az engedélyezett helyiséghasználat esetén értesíteni szükséges az épület riasztását biztosító személyt. Az óvoda helyiségeit csak rendeltetésének megfelelően lehet használni. Az óvodában csak érvényes egészségügyi kiskönyvvel rendelkező munkavállaló dolgozhat.

Az intézmény teljes területén, az épületben és az udvaron tartózkodó minden személy köteles:
· A közös tulajdont védeni.
· A berendezéseket rendeltetésszerűen használni.
· Az óvoda rendjét és tisztaságát megőrizni.
· Az energiával és a szükséges anyagokkal takarékoskodni.
· Tűz és balesetvédelmi előírások szerint eljárni.
· A munka és egészségvédelmi szabályokat betartani.
· Az intézmény helyiségeiben párt, vagy párthoz kötődő társadalmi szervezet nem működhet!

19. A közérdekű adatok megismerésére irányuló kérelmek intézésének rendje

368/2011. (XII. 31.) Korm. rendelet az államháztartásról szóló törvény végrehajtásáról 13. § 2 h/ pontja, a 229/2012. (VIII.28.) Korm. rend, 30. § (6) bek. valamint a 2011. évi CXII. törvény az információs önrendelkezési jogról és az információszabadságról 30. § (6) bek. alapján a közérdekű adatok megismerésére irányuló kérelmek intézésének, továbbá a kötelezően közzéteendő adatok nyilvánosságra hozatalának eljárásrendje az intézményben az SZMSZ mellékletében kiadott szabályzatban kerül meghatározásra.

A Szabályzat rendelkezéseit kell alkalmazni az óvoda:
· kezelésében lévő közérdekű adatok, közérdekből nyilvános adatok, valamint közalkalmazottainak, munkavállalóinak közérdekből nyilvános adata (továbbiakban együtt: közérdekű adat) igénylésénél, továbbá,
· az óvoda hatásköre és illetékessége szerint kezelésében álló közérdekű adatok közzétételénél.

A közérdekű adat fogalmát az információs önrendelkezési jogról és az információszabadságról szóló 2011. évi CXII. törvény határozza meg.
 Ennek értelmében közérdekű adat:
· az állami vagy helyi önkormányzati feladatot, valamint jogszabályban meghatározott egyéb közfeladatot ellátó szerv vagy személy kezelésében lévő és tevékenységére vonatkozó vagy közfeladatának ellátásával összefüggésben keletkezett, a személyes adat fogalma alá nem eső, bármilyen módon vagy formában rögzített információ vagy ismeret,

Így különösen:
· a hatáskörre, illetékességre, szervezeti felépítésre, szakmai tevékenységre, annak eredményességére is kiterjedő értékelésére, a birtokolt adatfajtákra és a működést szabályozó jogszabályokra, valamint,
· a gazdálkodásra, a megkötött szerződésekre vonatkozó adat.

A közérdekű adat megismerésére irányuló kérelemnek az intézmény a kérelem tudomására jutását követő legrövidebb idő alatt, legfeljebb azonban 15 napon belül, közérthető formában tesz eleget.

Az adatkezeléssel kapcsolatos rendelkezések az intézmény Adat és iratkezelési Szabályzatában találhatók a mellékletben.

20. Az elektronikus úton előállított papíralapú nyomtatványok hitelesítésének rendje

A Szabályzat célja:
Az Intézmény működése során keletkező iratok elektronikus úton történő létrehozásának, archiválásának, továbbításának, valamint az elektronikus úton érkező iratok kezelésének, megőrzésének szabályzása.

A Szabályzat személyi hatálya:
A Szabályzat minden dolgozó számára kötelező érvényű, aki munkája során iratkezeléssel, illetve elektronikus iratkezeléssel kapcsolatba kerül. A szabályzat bizalmas információkat tartalmaz az intézmény működését illetően, ezért tartalma SZOLGÁLATI TITOK!

A Szabályzat tárgyi hatálya:
· kiterjed a védelmet élvező iratok teljes körére, felmerülésük és feldolgozási helyüktől, idejüktől és az iratok fizikai megjelenési formájuktól függetlenül, kiterjed az intézmény tulajdonában lévő, valamennyi informatikai berendezésre, valamint a gépek műszaki dokumentációira is,
· kiterjed az informatikai folyamatban szereplő összes dokumentációra,
· kiterjed az adatok felhasználására vonatkozó utasításokra,
· kiterjed az adathordozók tárolására, felhasználására.

Elektronikus iratok létrehozása:
Elektronikus irat létrehozása számítástechnikai eszközökkel, tárolása fájlokban történik. Az elektronikus iratokat lehetőleg olyan eszközön és formátumban kell létrehozni, melyek a felhasználás helyétől függetlenül ugyan azt az eredményt nyújtják. Kerülni kell a nem járatos fájlformátumok használatát és egyúttal törekedni kell a népszerű formátumok használatára.

Az elektronikus úton létrehozott iratok végleges, jóváhagyott változatát ki kell nyomtatni, el kell látni a megfelelő azonosítókkal, továbbá megőrzés céljából archiválni kell.

Azokat a dokumentum fájlokat, melyek várhatóan nem változnak meg, vagy nem cél a későbbiekben a megváltoztatása, írásvédetté kell tenni! (a kívánt fájlra jobb egérgombbal kattintva a Tulajdonság menüpont alatt az írásvédett tulajdonságba bal egérgombbal kattintva pipát kell tenni. Ettől kezdve a fájlt csak más néven lehet elmenteni, az eredeti tartalom nem változik meg.)

Fájlok elnevezéseinek alapelvei:
· A fájl neve lehetőleg utaljon a tartalomra, a későbbi könnyebb azonosíthatóság érdekében.
· A fájl nevében a szóköz karaktereket lehetőség szerint karakterrel kell helyettesíteni.
· Ha lehetséges, kerülni kell az ékezetes betűk használatát.

A fájlok elhelyezése mappákban történik. Az összetartozó fájlokat célszerűen egy mappában kell elhelyezni. A mappa nevének megválasztásakor a fájl elnevezéseinek alapelveit kell betartani.

Elektronikus iratok küldése, fogadása:
Az elektronikus iratok e-mailben továbbíthatók, valamint elektronikus iratot e-mailben fogadhatunk.
Elektronikus iratot Interneten keresztül le lehet tölteni, ki lehet tölteni.
Az e-mailben érkező elektronikus iratot úgy kell tekinteni, mintha az hagyományos úton érkezett volna. Lehetőség szerint ki kell nyomtatni, iktatni kell, az iktatás során fel kell tüntetni az e-mail feladóját, az érkezés időpontját, illetve a sorszám előtt „e-mail” szöveggel kell külön is megjelölni, valamint papír alapon is meg kell őrizni.

Az elektronikus úton elküldött irat megérkezéséről lehetőség szerint igazolást kell kérni! Az igazolásról kapott dokumentumot papír alapon meg kell őrizni és az irathoz kell csatolni.

A (személyi anyagok, a gyermekek anyagainak létrehozására szolgáló) programok
A személyi nyilvántartó rendszerben keletkezett iratok a KIR rendszeren belül kerülnek létrehozásra, az óvoda adatbázisának, belső folyamatainak segítségével. Az ilyen módon létrejött iratokat nyomatatás után Iratkezelési Szabályzatnak megfelelően meg kell őrizni.

Archiválás, biztonsági mentések:

Az archiválás, biztonsági gyorsmentés USB adattárolókra történik. Emellett CD, DVD, külső merevlemez adathordozóra történnek az éves archiválások.

Az óvoda vezetője felelős:
· az iratok szakszerű és biztonságos megőrzéséért, az elektronikus úton előállított papíralapú nyomtatványok iktatási rendszerének kialakításáért, működtetéséért, felügyeletéért,
· kijelöli a számítástechnikai rendszerének biztonsági követelményeiért általánosan és a rendszer üzemeltetéséért önállóan felelős személyt,
· az Iratkezelési Szabályzat elkészítéséért, jóváhagyásáért, szabályszerűségéért és a feladatoknak megfelelő célszerűségéért,
· az Iratkezelési Szabályzatban foglaltak végrehajtásának rendszeres ellenőrzéséért, a szabálytalanságok megszüntetéséért, szükség esetén a szabályzat módosításáról
· A KIR programokhoz való hozzáférési jogosultságokat névre szólóan kell dokumentálni. A dokumentumok tárolása és kezelése a vezető feladata. A jogosultságok beállítása, illetve módosítása a vezetői engedélyhez kötött.


21. Az iratkezelés szervezeti rendje

A szabályozás célja: Az óvoda iratkezelését úgy kell megszervezni, az adatokat úgy kell rögzíteni:
· az irat útja pontosan követhető, ellenőrizhető és visszakereshető legyen,
· szolgálja az óvoda és annak valamennyi szervezeti egysége rendeltetésszerű működését, feladatainak eredményes és gyors megoldását,
· az irattári tervben meghatározott ideig biztosítsa az iratok épségben és használható állapotban való őrzését és a maradandó értékű iratok levéltári átadását.

Az ügyvitel és ügyiratkezelés szervezeti rendje, a felügyeletet ellátó vezető
Az óvodai feladatok ellátásával kapcsolatos hivatalos ügyek szervezését, intézését, az ügyeket kísérő iratkezelést, valamint ezek ellenőrzését az intézmény vezetője irányítja az alábbiak szerint:
A vezető:
· elkészíti és kiadja az óvoda ügyviteli és iratkezelési szabályzatát,
· jogosult az óvodába érkező küldemények felbontására (ha ezt az fenntartja magának)
· jogosult kiadványozni,
· kijelöli az iratok ügyintézőit,
· meghatározza az iratok selejtezésének és levéltárba küldésének évét,   
· figyelemmel kíséri az iratkezelésre vonatkozó jogszabályokat és annak változásainak megfelelően módosítja az iratkezelési szabályzatot,
· irányítja és ellenőrzi munkát,
· előkészíteti és lebonyolítja az irattári anyag selejtezését és levéltári átadását
· kijelöli a számítástechnikai rendszer biztonsági követelményeiért felelős és a rendszer üzemeltetéséért önállóan felelős személyt.

Az iratkezelési feladatok megosztása:
Minden, olyan küldeményt, amely az óvoda címére, illetve a foglalkoztatottak nevére érkezett, hivatalos dokumentumnak kell tekinteni. 

Óvodavezető-helyettes:
· átveszi az intézményhez érkezett küldeményeket,
· az érkeztetést követően az iratokat átadja az óvoda vezetőjének,
· gondoskodik az egyes dokumentumoknak a szervezeti egységekhez, illetve az „s.k” jelzésű küldemény esetén a címzetthez való eljuttatásáról,
· gondoskodik az ügyintézés során készült, nem minősített kiadmányok (intézkedések, levelek, táviratok, csomagok) postai feladásáról, elkészíti a feladó jegyzéket,
· végzi a külső küldemények iktatását.
· az óvodába közvetlenül (faxon vagy e-mailben, esetleg személyes kézbesítéssel) érkezett küldeményeket nyilvántartásba veszi (érkezteti) az óvoda Iktató – könyvébe,
· iktatja a belső kezdeményezésű iratokat,
· az óvoda tevékenységéhez tartozó, kiadmányozásra kerülő azon iratok esetében, amelyekből külső továbbításra szánt dokumentumok keletkeznek, gondoskodik a borítékok címzéséről,
· ellenőrzi, és postai feladásra előkészíti a küldeményeket (expediálás)
· a kézi irattárból a még nem selejtezhető iratokat 2 évente elhelyezi az Irattárba,
· biztosítja az óvoda 2 évnél régebbi elintézett iratainak rendszerezett irattári elhelyezését, kezelését és nyilvántartását,
· a vezető utasítása alapján megszervezi és lebonyolítja az iratselejtezéseket.




A számítógépes alkalmazások általános üzemeltetési, informatikai felügyeletének feladatai:

Az informatikai területen az iratkezeléssel kapcsolatos tervezés-fejlesztés, üzemeltetés, valamint a feladat- és felelősségi körét, kompetenciáit a vezető utasítása alapján az Önkormányzat rendszergazdája gyakorolja.

Az intézmény szempontjából jelentős alkalmazások, adatállományok, pl. költségvetés, személy- és munkaügyi rendszerek, ügyiratkezelés az alábbiak:

1. A személy és munkaügyek kezelésére szolgáló rendszer:
Hozzáférési jogosultsága van: Óvodavezető

2. Statisztikai adatszolgáltatás kezelésére szolgáló rendszer:
Hozzáférési jogosultsága van: óvodavezető.

Az informatikai rendszeren belül elkülönítetten kell kezelni a személyes adatot és a törvények által meghatározott egyéb adatcsoportokat. A hozzáférési jogosultságok odaítélését a feladatteljesítés követelményeihez igazodva kell megállapítani. A hozzáférési jogosultságok kiosztását, illetve megvonását a vezetői jóváhagyás után a rendszergazdának el kell végeznie. Az alkalmazások dokumentációját legalább két szinten, az üzemeltetési és kezelési előírások, a biztonsági követelmények szintjén kell összeállítani.

A hiányzó, illetve elvesztett iratok ügyének rendezése:

Az ügyirat elvesztése, jogtalan megsemmisítése, hiánya munkajogi felelősségre vonást von maga után.
Az ügyirat elvesztésének, jogtalan megsemmisítésének, eltűnésének okát és körülményeit - az irat eltűnésének észlelésétől számított 3 munkanapon belül az óvoda vezetőjének ki kell vizsgálnia.

Bélyegzőkkel kapcsolatos rendelkezések:

Az óvoda bélyegzőinek lenyomatát és a kiadmányozás rendjét az óvodavezető által létrehozott szabályzatban (az irodában) tartjuk nyilván.


22. Záró rendelkezés

Jelen Szervezeti és Működési Szabályzat csak a nevelőtestület elfogadásával, az óvodai szülői szervezet véleményezésével és a fenntartó jóváhagyásával válik érvényessé és határozatlan időre szól.

A korábbi Szervezeti és Működési Szabályzat hatályát veszti jelen SZMSZ elfogadása napján.

A hatályba lépett Szervezeti és Működési Szabályzatot meg kell ismertetni az óvoda azon dolgozóival is, akik nem tagjai a nevelőtestületnek, valamint azokkal, akik kapcsolatba kerülnek az óvodával és használják helyiségeit.

A Szervezeti és Működési Szabályzatban foglalt rendelkezések megtartása az óvod a valamennyi alkalmazottjára kötelező, megszegése esetén az óvodavezető munkáltatói jogkörében intézkedhet.

AZ SZMSZ-ben foglaltakról a szülőket a jóváhagyást követő első szülői értekezleten tájékoztatni kell.

Módosítására akkor kerül sor, ha a fenti jogszabályokban a szervezeti és működési tekintetben változás áll be, illetve a szülők, vagy a nevelőtestület minősített többséggel erre javaslatot tesz. 

A szabályzat melléklete: Adatkezelési szabályzat


Bogyiszló, 2014. 09. 01.






P.H.
Jusztin Józsefné
intézményvezető

Záradék
Az óvoda SZMSZ-ében foglaltakkal kapcsolatosan véleményezési jogával élve a dokumentumról véleményt alkotott:
1.  Az óvodában működő Szülői Szervezet
Dátum: 2014. augusztus 28.

……………………………………………..            …………………………………………….
Szülői Szervezet képviselője /Bogyiszló/                  Szülői Szervezet képviselője /Fácánkert/

Az óvoda nevelőtestülete a Szervezeti és Működési Szabályzatot, 2014. augusztus 28. napján tartott határozatképes ülésén 100 %-os igenlő szavazattal elfogadta.
Az elfogadás tényét a nevelőtestület képviselői az alábbiakban hitelesítő aláírásukkal tanúsítják.

…………………………………………….         ……………………………………………..
nevelőtestület képviselője /Bogyiszló/                    nevelőtestület képviselője /Fácánkert/
Dátum:……………………………………
                                                 …………………………………
					intézményvezető
                                                                          P.H.       
 
A Bogyiszlói Kistarisznya Óvoda Szervezeti és Működési Szabályzatát a fenntartó önkormányzat………………………….sz. határozatával jóváhagyta.
Kelt: …………………………………………….
                                                                                                        …………………………..               
                                                                                                                     fenntartó

